open-index/open-wikipedia-markdown huggingface dataset:
চিন্ময় চট্টোপাধ্যায়

** চিন্ময় চট্টোপাধ্যায়** (৭ অক্টোবর, ১৯৩০ - ২৭ জুলাই, ১৯৮৭) ছিলেন একজন ভারতীয় বাঙালি রবীন্দ্র সঙ্গীত শিল্পী।

চিন্ময় চট্টোপাধ্যায় জন্মগ্রহণ করেন কলকাতা জেলার ভবানীপুরের ৫১/বি শম্ভুনাথ পণ্ডিত স্ট্রিটের বাড়িতে। তার পিতার নাম নরেন্দ্রনাথ চট্টোপাধ্যায়। তিনি কলকাতার তীর্থপতি ইনস্টিটিউশন থেকে ম্যাট্রিক এবং আশুতোষ কলেজ থেকে বি.এ পাস করেন। তিনি দেড়শোর উপরে রবীন্দ্রসঙ্গীতের রেকর্ড করেছেন। তিনি আকাশবাণীর নিয়মিত শিল্পী এবং রাজ্য সঙ্গীত আকাদেমির সহ সভাপতি ছিলেন। এছাড়াও তার বেশ কয়েকটি আধুনিক গানের রেকর্ড রয়েছে। কৈশোরেই তিনি ভীস্মদেব চট্টোপাধ্যায়ের কাছে শাস্ত্রীয় সঙ্গীতে তালিম নেন।

১৯৩৮ সাল থেকে ৮৪, রসা রোড, (বর্তমানে চিন্ময় চট্টোপাধ্যায় সরণী) কলকাতা, ছিল শিল্পীর পরবর্তী স্থায়ী ঠিকানা। চিন্ময় চট্টোপাধ্যায়ের জ্যেষ্ঠ ভ্রাতা জ্যোতির্ময় চট্টোপাধ্যায় ছিলেন কলকাতার এক বিখ্যাত হাসপাতালের ডাক্তার । লিভারে রক্তক্ষরণ জনিত কারণে চিন্ময় চট্টোপাধ্যায় মাত্র ৫৬ বছর বয়সে প্রাণত্যাগ করেন। চিন্ময় চট্টোপাধ্যায়ের গানের স্টাইল ছিল অনন্য। তার গাওয়া রবীন্দ্রসঙ্গীতে রাবীন্দ্রিক ভাব, গায়কী, স্পষ্ট উচ্চারণ এবং স্বরলিপির নিখুঁত ব্যবহারের জন্য তিনি অনন্য।

## তথ্যসূত্র

* সংসদ বাঙালি চরিতাভিধান - দ্বিতীয় খণ্ড - সাহিত্য সংসদ

বিষয়শ্রেণী:রবীন্দ্রসঙ্গীত শিল্পী
বিষয়শ্রেণী:বাঙালি সঙ্গীতশিল্পী
বিষয়শ্রেণী:১৯৩০-এ জন্ম
বিষয়শ্রেণী:১৯৮৭-এ মৃত্যু
বিষয়শ্রেণী:২০শ শতাব্দীর ভারতীয় গায়ক
বিষয়শ্রেণী:পশ্চিমবঙ্গের সঙ্গীতশিল্পী
রাজেশ্বরী দত্ত

**রাজেশ্বরী দত্ত** (বিবাহপূর্ব নাম **রাজেশ্বরী বাসুদেব**) (১৯২০ - ১০ এপ্রিল, ১৯৭৬) ছিলেন একজন ভারতীয় রবীন্দ্রসংগীত শিল্পী ও বিশিষ্ট গবেষক। তিনি জন্মসূত্রে পাঞ্জাবি বংশোদ্ভূত। বিশিষ্ট কবি সুধীন্দ্রনাথ দত্ত ছিলেন তার স্বামী।

বিষয়শ্রেণী:রবীন্দ্রসঙ্গীত শিল্পী
বিষয়শ্রেণী:বাঙালি সঙ্গীতশিল্পী
অশোকতরু বন্দ্যোপাধ্যায়

**অশোকতরু বন্দ্যোপাধ্যায়** (১৪ অক্টোবর ১৯৩০ – ১৩ ডিসেম্বর ১৯৯৩) ছিলেন একজন ভারতীয় বাঙালি রবীন্দ্রসঙ্গীতের বিশিষ্ট শিল্পী ও শিক্ষক। অভিনয় ও রবীন্দ্র নৃত‍্যে তিনি ছিলেন সমান পারদর্শী।

কলকাতার একটি ব্রাহ্ম পরিবারে তার জন্ম হয়। তার পিতা শম্ভুনাথ বন্দ্যোপাধ্যায় এবং মাতা সুলেখা দুজনেই ছিলেন শান্তিনিকেতন আশ্রমের ছাত্র ও ছাত্রী। । সঙ্গীত ছিল তাদের পরিবারের অবিচ্ছেদ্য অঙ্গ। এমন সাংস্কৃতিক পরিবারে শিক্ষা লাভ অশোকতরুর। ‍তার ডাকনাম ছিল “তরু”!

অশোকতরু বন্দ্যোপাধ্যায়ের শাস্ত্রীয় সঙ্গীত শিক্ষা শুরু হয় দ্বিজেন্দ্রলাল রায়ের ভ্রাতা রবীন্দ্রলাল রায়ের কাছে। ১৯৪৪ খ্রিষ্টাব্দ থেকে পাঁচবছর তিনি শান্তিনিকেতনের সঙ্গীত ভবনের ছাত্র ছিলেন। এই সময়ে তিনি শৈলজারঞ্জন মজুমদারের কাছে সঙ্গীত শিক্ষা করেছিলেন। তিনি গান ছাড়াও অভিনয় এবং রবীন্দ্র নৃত্যেও পারদর্শী ছিলেন। সুরেশচন্দ্র চক্রবর্তীর কাছেও তিনি শাস্ত্রীয় সঙ্গীত শিখেছিলেন।

১৯৪৮ খ্রিষ্টাব্দ থেকে তিনি বেতারে গান গাইতে আরম্ভ করেন। ছয়ের দশকে তিনিই প্রথম রবীন্দ্রসঙ্গীতের একক অনুষ্ঠান করেন। তার একক রবীন্দ্রসঙ্গীতের অনুষ্ঠান পরবর্তীতে রবীন্দ্রসঙ্গীতের স্বতন্ত্র উপস্থাপনা পথ প্রশস্ত করে। বিভিন্ন কোম্পানিতে তার তিনশোরও বেশি গান রেকর্ড করা আছে। তার প্রতিটি উচ্চারণ, প্রতিটি সুর ও গায়কি রবীন্দ্রসঙ্গীতে বিশেষ রবীন্দ্রভাবের মাত্রা যোগ করে। অশোকতরুর ছিল একটি খেয়ালি ও ভাবুক মন, যার কারণে তিনি মাঋে মধ‍্যেই ঘরছাড়া হয়ে পড়তেন। 

সঙ্গীত শিক্ষক হিসাবেও তিনি বিখ্যাত ছিলেন। প্রখ্যাত রবীন্দ্র সঙ্গীত শিল্পী অর্ঘ্য সেন প্রথম দিকে অল্প কিছু দিন তার কাছে সঙ্গীত শেখেন। দক্ষিণী, গীতবিতান, জামশেদপুরের টেগোর সোসাইটি প্রভৃতি প্রতিষ্ঠানে শিক্ষকতা করেছেন। তিনি সাংস্কৃতিক সংস্থা *শ্রুতি* প্রতিষ্ঠা করেন। ব্রাহ্ম পরিবারের সন্তান হওয়ার জন্য তিনি ব্রহ্মসঙ্গীতেও পারদর্শী ছিলেন।

১৯৯৩ খ্রিস্টাব্দের ১৩ ডিসেম্বর অশোকতরু বন্দ্যোপাধ্যায় কলকাতায় প্রয়াত হন। তার শিল্পীকন‍্যা কৌশিকী বন্দ‍্যোপাধ‍্যায় প্রতিষ্ঠিত “তরুশ্রুতি” এবং ভারত সরকারের পূর্বাঞ্চল সংস্কৃতি কেন্দ্র ২০২৫ খ্রিস্টাব্দের ১৫ অক্টোবর উদযাপন করে শিল্পীর ৯৬-তম জন্মবার্ষিকী।

## তথ্যসূত্র

বিষয়শ্রেণী:রবীন্দ্রসঙ্গীত শিল্পী
বিষয়শ্রেণী:বাঙালি সঙ্গীতশিল্পী
ইন্দ্রাণী সেন

**ইন্দ্রাণী সেন** একজন ভারতীয় বাঙালি গায়িকা। তিনি রবীন্দ্র সঙ্গীত, নজরুলগীতি এবং বাংলা আধুনিক গানের অ্যালবাম করেছেন। ইনি বিখ্যাত রবীন্দ্র সঙ্গীত গায়িকা সুমিত্রা সেনের কন্যা। ইন্দ্রাণী সেনের বোন গায়িকা শ্রাবণী সেন।

## প্রারম্ভিক জীবন
ইন্দ্রাণী সেন বিশিষ্ট সংগীতশিল্পী সুমিত্রা সেন-এর কন্যা এবং তাঁর ছোট বোন শ্রাবণী সেন। তিনি শৈশবে মায়ের তত্ত্বাবধানে সংগীতচর্চা শুরু করেন। এরপর তিনি কলকাতা বিশ্ববিদ্যালয়ের অন্তর্গত বেঙ্গল মিউজিক কলেজে পড়াশোনা করেন এবং পরবর্তীতে দেবব্রত বিশ্বাস এর কাছ থেকে ধ্রুপদী সঙ্গীতে এবং পূরবী দত্তর কাছ থেকে নজরুলগীতিতে প্রশিক্ষণ গ্রহণ করেন।

তিনি কলকাতার উইমেন্স কলেজে অর্থনীতি বিভাগের প্রধান হিসেবেও দায়িত্ব পালন করছেন।

তাঁর মা সুমিত্রা সেন ২০২৩ সালের ৩ জানুয়ারি ৮৯ বছর বয়সে পরলোকগমন করেন।
## রেকর্ড-তালিকা

### রবীন্দ্র সংগীতে জনপ্রিয় গানগুলির তালিকা

* আমারো পরান ও যাহা চায়
* আমার হিয়ার মাঝে
* ভালবাসি ভালবাসি
* আমার বেলা যে যায়
* পাগলা হাওয়ার বাদল দিনে
* না চাহিলে যারে পাওয়া যায়

### নজরুল সংগীতে জনপ্রিয় গানগুলির তালিকা

* বুলবুলি নিরব
* কি হবে জানিয়ে বল
* বিরহের গুলবাগে
* সেদিন বলেছিলে
* মোর ভুলিবার সাধ নাই
* মনে পরে আজ সে কোন জনমে
* প্রিয়তমা হে বিদায়

## পুরস্কার ও সম্মাননা

## তথ্যসূত্র

## বহিঃসংযোগ
* Indrani Sen, Profile at *[[Last.fm]]*
* Indrani Sen, website

বিষয়শ্রেণী:বাঙালি সঙ্গীতশিল্পী
বিষয়শ্রেণী:রবীন্দ্রসঙ্গীত শিল্পী
বিষয়শ্রেণী:জীবিত ব্যক্তি
বিষয়শ্রেণী:পশ্চিমবঙ্গের নারী সঙ্গীতজ্ঞ
বিষয়শ্রেণী:বেঙ্গল মিউজিক কলেজের প্রাক্তন শিক্ষার্থী
বিষয়শ্রেণী:হিন্দু সঙ্গীত পরিবেশনকারী
বিষয়শ্রেণী:ভারতীয় ধ্রুপদী গায়িকা
বিষয়শ্রেণী:কলকাতার সঙ্গীতশিল্পী
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২০শ শতাব্দীর ভারতীয় গায়িকা
বিষয়শ্রেণী:২০শ শতাব্দীর ভারতীয় সুরকার
শ্রাবণী সেন

**শ্রাবণী সেন** একজন ভারতীয় বাঙালি রবীন্দ্রসঙ্গীত শিল্পী। ইনি বিখ্যাত রবীন্দ্র সঙ্গীত শিল্পী সুমিত্রা সেনের কন্যা এবং গায়িকা ইন্দ্রাণী সেনের অনুজা।

## প্রথম জীবন
শ্রাবণী সেন কলকাতার পাঠভবন বিদ্যালয়ে তার বিদ্যালয় শিক্ষা সম্পন্ন করেন। বিদ্যালয় শিক্ষা শেষ করে তিনি কলকাতার গোখেল মেমোরিয়াল গার্লস কলেজ থেকে ভূগোলে সাম্মানিক স্নাতক ডিগ্রি লাভ করেন ও কলকাতা বিশ্ববিদ্যালয় থেকে স্নাতকোত্তর শিক্ষা সম্পন্ন করেন। এরপর সম্পূর্ণভাবে সঙ্গীতজগতে প্রবেশ করার আগে তিনি মনোরমা পত্রিকার হয়ে সাংবাদিকতা শুরু করেন।

## শিল্পী জীবন
প্রখ্যাত রবীন্দ্রসঙ্গীত শিল্পী সুমিত্রা সেনের কন্যা হয়েও শৈশবে তার সঙ্গীতের প্রতি বিশেষ ঝোঁক ছিল না। সেই সময় তিনি তবলাবাদনে কিছু দক্ষতা অর্জন করেছিলেন। পরে তিনি গীতবিতান থেকে সঙ্গীতশিক্ষা করেন। ১৯৯৩ সালে রবীন্দ্রসঙ্গীতে তার প্রথম অ্যালবাম “আমার একটি কথা” প্রকাশিত হয়। এরপরে ১৯৯৬ সালে তার দ্বিতীয় অ্যালবাম “বন্ধু রহো সাথে” প্রকাশ লাভ করে। ২০০০ সালে তিনি ঋতুপর্ণ ঘোষ পরিচালিত উৎসব ছবিতে “” গানটি গেয়ে প্রথম নেপথ্যকণ্ঠশিল্পী হিসেবে আত্মপ্রকাশ করেন। পরবর্তীকালে তিনি বিদেশেও একাধিক অনুষ্ঠানে আমন্ত্রিত হয়ে সঙ্গীত পরিবেশন করেন। নেপথ্যকণ্ঠশিল্পী হিসেবে “দেখা” (গৌতম ঘোষ পরিচালিত), “বাড়িওয়ালি” (ঋতুপর্ণ ঘোষ পরিচালিত), “স্বপ্নের ফেরিওয়ালা” (সুব্রত সেন পরিচালিত), “সাঁঝবাতির রূপকথারা” (অঞ্জন দাস পরিচালিত), “বালিগঞ্জ কোর্ট” (পিনাকী চৌধুরী পরিচালিত), “হেমন্তের পাখি” (ঊর্মি চক্রবর্তী পরিচালিত) সহ বহু চলচ্চিত্রে তিনি গান করেন।

## পুরস্কার
২০০০ সালে তিনি ঋতুপর্ণ ঘোষ পরিচালিত উৎসব ছবিতে গান গেয়ে বেঙ্গল ফিল্ম জার্নালিস্টস' অ্যাসোসিয়েশনের পক্ষ থেকে শ্রেষ্ঠ মহিলা নেপথ্যকণ্ঠশিল্পী হিসেবে পুরস্কার লাভ করেন।

## তথ্যসূত্র

## বহিঃসংযোগ

* শ্রাবণী সেন imdb

বিষয়শ্রেণী:বাঙালি সঙ্গীতশিল্পী
বিষয়শ্রেণী:রবীন্দ্রসঙ্গীত শিল্পী
বিষয়শ্রেণী:পশ্চিমবঙ্গের নারী সঙ্গীতজ্ঞ
বিষয়শ্রেণী:ভারতীয় ধ্রুপদী গায়িকা
বিষয়শ্রেণী:কলকাতার সঙ্গীতশিল্পী
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর ভারতীয় গায়িকা
বিষয়শ্রেণী:২১শ শতাব্দীর ভারতীয় গায়িকা
বিষয়শ্রেণী:১৯৬৬-এ জন্ম
মুরের সূত্র

**মুরের সূত্র** বলতে একটি আপাত-সূত্রকে বোঝায়, যাতে বলা হয় যে কোনও সমন্বিত বর্তনীতে উপস্থিত ট্রানজিস্টরের সংখ্যা মোটামুটি প্রতি দুই বছর অন্তর দ্বিগুণ হবে। এটি আসলে কোনও বৈজ্ঞানিক সূত্র নয়, বরং ঐতিহাসিক তথ্য পর্যবেক্ষণ করে প্রণীত ভবিষ্যৎ প্রবণতার পূর্বাভাস। 

মার্কিন অর্ধপরিবাহী প্রযুক্তি কোম্পানি ফেয়ারচাইল্ড সেমিকন্ডাক্টর ও ইন্টেলের সহ-প্রতিষ্ঠাতা গর্ডন মুরের নামে এই সূত্রটির নামকরণ করা হয়েছে। মুর ১৯৬৫ সালে মত দেন যে প্রতিটি সমন্বিত বর্তনীতে উপাংশ বা ট্রানজিস্টরের সংখ্যা প্রতি বছরে দ্বিগুণ হয় এবং তিনি ভবিষ্যদ্বাণী করেন যে এই হার কমপক্ষে আরও এক দশক অব্যাহত থাকবে। ১৯৭৫ সালে এসে মুর তাঁর ভবিষ্যদ্বাণীতে সংশোধন এনে বলেন যে প্রতি দুই বছরে ট্রানজিস্টর সংখ্যা দ্বিগুণ হবে, অর্থাৎ প্রতি বছর সংখ্যাবৃদ্ধির হার হবে ৪১%। যদিও মুর কোনও পরীক্ষালব্ধ বা অভিজ্ঞতালব্ধ উপাত্তের উপর ভিত্তি না করেই এই ভবিষ্যদ্বাণী করেছিলেন, তার পরেও তাঁর এই পূর্বাভাস ১৯৭৫ সাল থেকে বহু দশক ধরে সঠিক প্রমাণিত হয় এবং এটিকে একটি অনানুষ্ঠানিক "সূত্র" হিসেবে বিবেচনা করা শুরু হয়।

মুরের পূর্বাভাসটিকে অর্ধপরিবাহী শিল্পখাতের দীর্ঘমেয়াদী পরিকল্পনা পরিচালিত করতে এবং গবেষণা ও উন্নয়ন সংক্রান্ত লক্ষ্য নির্ধারণ করতে ব্যবহার করা হয়েছে। তাই এটিকে এক ধরনের স্বতঃসিদ্ধকারী ভবিষ্যদ্বাণী হিসেবে গণ্য করা যেতে পারে। দ্বি-আংকিক ইলেকট্রন বিজ্ঞান তথা ডিজিটাল ইলেকট্রনিকসের বিভিন্ন অগ্রগতি যেমন গুণমানের সাথে উপযোজিত অণুপ্রক্রিয়াজাতকারকের (মাইক্রোপ্রসেসর) মূল্যহ্রাস, পরিগণক স্মৃতির (কম্পিউটার মেমরি) ধারণক্ষমতা বৃদ্ধি (দৈব-অভিগম্যতা স্মৃতি বা র‍্যান্ডম অ্যাক্সেস মেমরি তথা র‍্যাম, এবং  ফ্ল্যাশ স্মৃতি বা ফ্ল্যাশ মেমরি), ডিজিটাল সুবেদী গ্রাহকের (ডিজিটার সেন্সর) উন্নতি, এমনকি ডিজিটাল আলোকচিত্রগ্রাহক যন্ত্র তথা ডিজিটাল ক্যামেরার চিত্রাণু বা পিক্সেলের সংখ্যা ও আকার মুরের সূত্রের সাথে ঘনিষ্ঠভাবে সম্পর্কিত। ডিজিটাল ইলেকট্রন বিজ্ঞানের এই চলমান পরিবর্তনগুলি প্রযুক্তিগত ও সামাজিক পরিবর্তন, উৎপাদনশীলতা ও অর্থনৈতিক প্রবৃদ্ধির একটি চালিকাশক্তি হিসেবে কাজ করেছে।

মুরের সূত্রটির প্রযোজ্যতা কখন থেকে বন্ধ হয়ে যাবে, সে বিষয়ে শিল্পখাতের বিশেষজ্ঞরা এখনও ঐকমত্যে পৌঁছাননি। অণুপ্রক্রিয়াজাতকারক (মাইক্রোপ্রসেসর) স্থপতিরা বিবৃতি দিয়েছেন যে ২০১০ সাল নাগাদ অর্ধপরিবাহী শিল্পখাতের অগ্রগতি মন্থর হয়ে পড়ে এবং মুরের সূত্রের পূর্বাভাসের খানিকটা নিচে অবস্থান করে। ২০২২ সালের সেপ্টেম্বর মাসে এনভিডিয়া কোম্পানির প্রধান নির্বাহী কর্মকর্তা জেনসেন হুয়াং মুরের সূত্রকে মৃত ঘোষণা করেন। তবে ইন্টেলের প্রধান নির্বাহী কর্মকর্তা প্যাট গ্যালসিঙ্গার তাঁর বিরুদ্ধ মত পোষণ করেন।

## তথ্যসূত্র

বিষয়শ্রেণী:কম্পিউটার বিজ্ঞান
বিষয়শ্রেণী:১৯৬৫-এ প্রবর্তন
বিষয়শ্রেণী:ডিজিটাল বিপ্লব
বিষয়শ্রেণী:ব্যক্তিনামাঙ্কিত শব্দ বা শব্দগুচ্ছ
বিষয়শ্রেণী:কম্পিউটার হার্ডওয়্যারের ইতিহাস
বিষয়শ্রেণী:মসফেট
বিষয়শ্রেণী:প্রযুক্তিগত পরিবর্তন
বিকনিং

**বিকনিং** এক ধরনের টোকেন রিং প্রসেস। এটি নেটওয়ার্ক কে কঠিন ভুল (hard error) জনিত চলন অক্ষমতা থেকে রক্ষা করে। সাধারণত কোনো সংযুক্ত স্টেশন এ ধরনের অচল অবস্থা টের পায়। প্রয়োজন অনুসারে ওই স্টেশন নিজে কে পুরো ব্যবস্থা থেকে প্রত্যাহার করতে পারে। রিং ব্যর্থতা টের পেলে এক ধরনের বিশেষ ম্যাক ফ্রেম স্টেশন হতে চারদিকে ছড়িয়ে দেয়া হয়। এভাবে অপারগ স্টেশন নিজেকে বিচ্ছিন্ন করে ফেলে।

বিষয়শ্রেণী:কম্পিউটার নেটওয়ার্ক
টোকেন রিং

thumb|250px|টোকেন রিং নেটওয়ার্কের চিত্র
**টোকেন রিং** এক ধরনের লোকাল এরিয়া নেটওয়ার্ক। এই ব্যবস্থাতে কোনো সংযুক্ত প্রান্ত একটি বিশেষ ফ্রেম বা টোকেন গ্রহণ করা সাপেক্ষে প্রেরণ করা শুরু করতে পারে। এটি এক ধরনের বেইস ব্যান্ড নেটওয়ার্ক। টোকেন প্রাপ্ত স্টেশন বা প্রান্ত টোকেন প্রাপ্তির পর পুরো টোকেন রিং এর ব্যান্ড বিস্তার ব্যবহার করতে পারে। আই বি এম, আর্কনেট এবং আর অনেক বড় প্রতিষ্ঠান এই ব্যবস্থা ব্যবহার করেন।

বিষয়শ্রেণী:কম্পিউটার নেটওয়ার্ক
বিষয়শ্রেণী:নেটওয়ার্ক টপোলজি
বিষয়শ্রেণী:লোকাল এরিয়া নেটওয়ার্ক
এস ব্যান্ড

২ গিগা হার্জ থেকে ২'৪ গিগা হার্জ পর্যন্ত বিস্তৃত মাইক্রোয়েভ রেডিও ব্যান্ড।
এস ব্যান্ডটি বৈদ্যুতিন চৌম্বকীয় বর্ণালীটির মাইক্রোওয়েভ ব্যান্ডের ২ থেকে ৪ গিগা হার্টজ (গিগাহার্টজ) এর ফ্রিকোয়েন্সি কভার করার একটি অংশের জন্য ইনস্টিটিউট অফ ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স (আইইইই) এর একটি পদবি। সুতরাং এটি ইউএইচএফ এবং এসএফএফ ব্যান্ডের মধ্যে ৩.০গিগাহার্জ-এ প্রচলিত সীমানা অতিক্রম করে। এস ব্যান্ডটি বিমান পরিবহন নিয়ন্ত্রণ, আবহাওয়া রাডার, পৃষ্ঠতল জাহাজের রাডার এবং কিছু যোগাযোগ উপগ্রহের বিশেষত স্পেস শাটল এবং আন্তর্জাতিক মহাকাশ কেন্দ্রের সাথে যোগাযোগের জন্য নাসা দ্বারা ব্যবহৃত সংস্থাগুলির জন্য বিমানবন্দর নজরদারি রাডার দ্বারা ব্যবহৃত হয়। ১০ সেন্টিমিটার রাডার শর্ট-ব্যান্ডটি প্রায় ১.৫ থেকে ৫.২ গিগাহার্টজ পর্যন্ত হয়। এস ব্যান্ডটিতে ২.৪–২.৪H৮৩ গিগাহার্জ আইএসএম ব্যান্ড রয়েছে যা কম পাওয়ার লাইসেন্সবিহীন মাইক্রোওয়েভ ডিভাইস যেমন কর্ডলেস ফোন, ওয়্যারলেস হেডফোন (ব্লুটুথ), ওয়্যারলেস নেটওয়ার্কিং (ওয়াইফাই), গ্যারেজ দরজা খোলার, কীলেস গাড়ির লকস, শিশুর মনিটরের জন্য ব্যাপকভাবে ব্যবহৃত হয় মেডিকেল ডায়াথার্মি মেশিন এবং মাইক্রোওয়েভ ওভেনগুলির জন্য (সাধারণত ২.৪৯৫ গিগাহার্টজ এ)। ভারতের আঞ্চলিক উপগ্রহ নেভিগেশন নেটওয়ার্ক (আইআরএনএসএস) ২.৪৮থেকে ২,০০০গিগাহার্টজ বর্ধমান।

## বহিঃসংযোগ

বিষয়শ্রেণী:মাইক্রোওয়েভ ব্যান্ড
বিষয়শ্রেণী:ইলেক্ট্রোম্যাগনেটিক বর্ণালী
বিষয়শ্রেণী:তড়িৎ চৌম্বকীয় বর্ণালী
বিষয়শ্রেণী:টেলিযোগাযোগ যন্ত্রপাতি
মানবেন্দ্র মুখোপাধ্যায়

**মানবেন্দ্র মুখোপাধ্যায়** (১১ আগস্ট ১৯২৯ ‌– ১৯ জানুয়ারি ১৯৯২) একজন ভারতীয় বাঙালি সঙ্গীত শিল্পী ও সুরকার।  ইনি বহু বাংলা আধুনিক গান এবং নজরুলগীতি গেয়েছেন। এটা বিবেচনা করা হয় যে, স্বাধীনতার পর থেকে শুরু করে বিংশ শতাব্দীর পঞ্চাশ, ষাট, সত্তর ও আশির দশকে বাংলা গান চমৎকারিত্বের উচ্চতম পর্যায়ে পৌঁছায় এবং সেই কারণে সেই সময়কালকে "বাংলা আধুনিক গানের স্বর্ণযুগ" (১৯৪৭–৮৯) বলা হয়। ১৯৫০-এর দশকেই মানবেন্দ্র বাংলা গানের মর্যাদাকে ভারতীয় ধ্রুপদী সংগীতের উচ্চতায় তুলে দেন। তার স্বতন্ত্র কণ্ঠের কারণে দর্শকদের কাছে তিনি হিট ছিলেন।

## জীবনী

নজরুলগীতির প্রখ্যাত গায়ক মানবেন্দ্র মুখোপাধ্যায় ১১ আগস্ট ১৯২৯ সালে জন্মগ্রহণ করেন। তারা বাবা অতুলচন্দ্র তখন কলকাতার কালীঘাটে থাকতেন। ছোটবেলা কলকাতায় কাটলেও মানবেন্দ্র 'উজিরপুর-বারোপাইকা ইউনিয়ন মডেল ইন্সটিটিউশনে' (ডব্লিউ বি ইউনিয়ন ইনস্টিটিউশন) দ্বিতীয় বিশ্বযুদ্ধ বাঁধলে ভরতি হন। উজিরপুরের এই বিদ্যালয় (মুখার্জিদের বাড়ির কাছে) থেকে তিনি ১৯৪৬ সালে ম্যাট্রিকুলেশন (এসএসসি) পাস করেন। এবং ম্যাট্রিকুলেশন পরীক্ষার পর তিনি আবার কলকাতার বাসায় চলে যান। এবং নিজেকে সঙ্গীতসাধনায় ব্যস্ত রাখেন মৃত্যুর আগ পর্যন্ত। ১৯৬৬–১৯৮৮ খ্রিস্টাব্দ সময়কালে তিনি ১৫৩-টি নজরুলগীতি রেকর্ড করেন। ১৯৮৯ সালের জানুয়ারি মাসে তার গাওয়া শেষ বাংলা গানের অ্যালবাম "বাগবাজারের গান" প্রকাশিত হয়। মানবেন্দ্র মুখোপাধ্যায় ১৯ জানুয়ারি ১৯৯২ কলকাতায় প্রয়াত হন।

## জনপ্রিয় শ্রেষ্ঠ গান
* ঘুমায়ো না সহেলি গো (১৯৫০)
* নাই চন্দনলেখা শ্রীরাধার মুখে (১৯৫৩)
* এমনি করেই পড়বে মনে (১৯৫৬)
* আমি এতো যে তোমায় ভালোবেসেছি (১৯৫৭)
* বনে নয় মনে মোর (১৯৫৮)
* ময়ূরকণ্ঠী রাতের নীলে (১৯৬০)
* আমি পারিনি, বুঝিতে পারিনি (১৯৬২)
* যদি জানতে গো তুমি জানতে (১৯৬২)
* দোলে দোদুল দোলে (১৯৬৩; দেয়া নেয়া)
* তারই চুড়িতে যে রেখেছি মন (১৯৬৩)
* যদি আমাকে দেখো তুমি উদাসী (১৯৬৫)
* না যেও না মধুযামিনী (১৯৬৮)
* কুহু কুহু কোয়েলিয়া (১৯৭২; নজরুলগীতি)
* তোমারেই আমি চাহিয়াছি (১৯৭৭; নজরুলগীতি)
* মোর প্রিয়া হবে এসো (১৯৮৬; নজরুলগীতি)
* গাহো নাম অবিরাম (১৯৮৭; নজরুলগীতি)
* কোন কূলে আজ ভীড়লো তরী (নজরুলগীতি)

## তথ্যসূত্র

## বহিঃসংযোগ
* http://www.citwf.com/person19423

বিষয়শ্রেণী:ভারতীয় গীতিকার
বিষয়শ্রেণী:বাঙালি সঙ্গীতশিল্পী
বিষয়শ্রেণী:১৯৩১-এ জন্ম
বিষয়শ্রেণী:১৯৯২-এ মৃত্যু
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভারতীয় পুরুষ সুরকার
বিষয়শ্রেণী:বাঙালি সঙ্গীতজ্ঞ
বিষয়শ্রেণী:২০শ শতাব্দীর পুরুষ সঙ্গীতজ্ঞ
বিষয়শ্রেণী:পশ্চিমবঙ্গের সঙ্গীতজ্ঞ
বিষয়শ্রেণী:উজিরপুরের ব্যক্তি
বিষয়শ্রেণী:বরিশাল বিভাগের সঙ্গীতজ্ঞ
বিষয়শ্রেণী:ডব্লিউ বি ইউনিয়ন ইনস্টিটিউশনের প্রাক্তন শিক্ষার্থী
ফার্মওয়্যার

ইলেকট্রনিক সিস্টেম এবং কম্পিউটিংয়ে, **ফার্মওয়্যার** [a] কম্পিউটার সফ্টওয়্যারের নির্দিষ্ট শ্রেণী যা ডিভাইসের নির্দিষ্ট হার্ডওয়্যারগুলির জন্য নিম্ন স্তরের নিয়ন্ত্রণ সরবরাহ করে। ফার্মওয়্যার ডিভাইসটির আরো জটিল সফ্টওয়্যার (আরও হার্ডওয়্যার-স্বাধীনতা অনুমতি দেয়), বা কম জটিল ডিভাইসগুলির জন্য, সমস্ত নিয়ন্ত্রণ, পর্যবেক্ষণ এবং ডেটা ম্যানিপুলেশন ফাংশন সম্পাদন করে ডিভাইসটির সম্পূর্ণ অপারেটিং সিস্টেম হিসাবে কাজ করে। এটি অর্ধস্থায়ী স্মৃতি ভান্ডারে বা রক্ষিত সফটওয়্যার। হার্ডওয়্যার আর সফটওয়্যার এর সাথে সমন্বয় করে এরা কাজ করে। এদের মধ্যে হার্ডওয়্যার এবং সফটওয়্যার উভয়ের ধর্ম পরিলক্ষিত হয়। প্রোগ্রাম যোগ্য শুধু পঠন স্মৃতি ভান্ডারে (PROM=Programmable Read Only Memorey) বা তাড়িতিক প্রোগ্রাম যোগ্য শুধু পঠন স্মৃতি ভান্ডারে (EEPROM=Electrically Erasable Programmable Read-Only Memory) এদের রাখা হয়।

## ইতিহাস
১৯৬৭ সালের ডট্যামেশন নিবন্ধে অ্যাসারার ওপ্লার শব্দটির "ফার্মওয়্যার" শব্দটি তৈরি করেছিলেন। মূলত, এটি একটি লিখনযোগ্য নিয়ন্ত্রণ ক্ষেত্র (একটি ছোট বিশেষ হাই স্পিড মেমরি), যা কম্পিউটারের নির্দেশ সেটকে সংজ্ঞায়িত এবং বাস্তবায়িত করে এমন মাইক্রোডোড ধারণ করে, এবং এটি কেন্দ্রীয় প্রক্রিয়াকরণ ইউনিট (CPU) এর নির্দেশিকাগুলি বিশেষজ্ঞ বা সংশোধন করতে পুনরায় লোড করা যেতে পারে। চালানো হতে পারে। মূলত ব্যবহৃত হিসাবে, ফার্মওয়্যার হার্ডওয়্যার (সিপিইউ নিজেই) এবং সফ্টওয়্যার (CPU এ নির্বাহিত সাধারণ নির্দেশনা) এর সাথে বিপরীত। এটি CPU মেশিন নির্দেশাবলী দ্বারা গঠিত নয়, তবে মেশিন নির্দেশাবলী বাস্তবায়নের সাথে জড়িত নিচের স্তরের মাইক্রোডোড। এটা হার্ডওয়্যার এবং সফ্টওয়্যার মধ্যে সীমানা উপর বিদ্যমান; এইভাবে নাম "ফার্মওয়্যার"। সময়ের সাথে সাথে, জনপ্রিয় ব্যবহারটি "ফার্মওয়্যার" শব্দটি বাড়িয়ে দেয় যা হার্ডওয়ারের সাথে যুক্ত কোনও কম্পিউটার প্রোগ্রামকে বোঝায়, যার মধ্যে রয়েছে BIOS, বুটস্ট্র্যাপ লোডারগুলির জন্য প্রসেসর মেশিন নির্দেশাবলী, অথবা সাধারণ ইলেকট্রনিক ডেভিসেসের জন্য নিয়ন্ত্রণ ব্যবস্থা, যেমন মাইক্রোওয়েভ ওভেন, রিমোট কন্ট্রোল, অথবা কম্পিউটার পেরিফেরাল।

বিষয়শ্রেণী:সিস্টেম সফটওয়্যার
এক্স উইন্ডো সিস্টেম

[থাম্ব|300px|এমআইটি এক্স সংঘের ডিস্ট্রিবিউশনের পরিচিত [twm ইউন্ডো ম্যানেজেরের অধীনে চলা গ্রাফিকাল ইউজার ইন্টারফেইস এবং অ্যাপলিকেশনগুলোর একটি ঐতিহাসিক উদাহরণ: এক্স টার্মিনাল, Xbiff, xload এবং একটি গ্রাফিকাল নির্দেশিকা পাতা ব্রাউজার]]

**এক্স উইন্ডো সিস্টেম** (সাধারণত **এক্স১১** নামে পরিচিত, তাদের বর্তমান সংস্করণ নম্বরের প্রধান অংশ ১১ এর উপর ভিত্তি করে, অথবা সংক্ষিপ্ত আকারে **এক্স**) একটি কম্পিউটার সফটওয়্যার ব্যবস্থা এবং নেটওয়ার্ক প্রটোকল যা সংযুক্ত কম্পিউটারসমূহের (networked computers) জন্য গ্রাফিকাল ইউজার ইন্টারফেইস (GUI) এবং সম্বৃদ্ধ ইনপুট ডিভাইস চালনার ভিত্তি তৈরি করে। এটি একটি হার্ডওয়ার অ্যাব্সট্রাকশন লেয়ার তৈরি করে যেখানে একটি সার্বজনীন কমান্ডগুচ্ছের সাহায্যে সফটওয়্যার লেখা হয়, যার ফলে প্রোগ্রামগুলো ডিভাইস স্বাধীনতা পায় এবং এক্স বাস্তবায়নকৃত যেকোনো কম্পিউটারে পুনঃব্যবহৃত হতে পারে।

এক্স-এর উৎপত্তি ম্যাসাচুসেট্‌স ইনস্টিটিউট অফ টেকনোলজি (এম,আই,টি) থেকে ১৯৮৪ সালে। প্রটোকলের ভার্শনটি সেপ্টেম্বর ১৯৮৭ থেকে এক্স১১ স্থির রয়েছে। এক্স.অর্গ ফাউন্ডেশনটি এই এক্স প্রজেক্টটি পরিচালনা করে, যার বর্তমান রেফারেন্স বাস্তবায়ন, এক্স.অর্গ সার্ভার, ফ্রি এবং ওপেন সোর্স সফটওয়্যার হিসেবে এম,আই,টি লাইসেন্স এবং সমগোত্রীয় অনুমতিদায়ক লাইসেন্সের অধীনে পাওয়া যায়।

## তথ্যসূত্র


বিষয়শ্রেণী:সিস্টেম সফটওয়্যার
বিষয়শ্রেণী:রিমোট ডেস্কটপ
বিষয়শ্রেণী:এমআইটি লাইসেন্স ব্যবহারকৃত সফটওয়্যার
ইন্টিগ্রেটেড সার্ভিসেস ডিজিটাল নেটওয়ার্ক

থাম্ব|আইএসডিএন টেলিফোন
**আইএসডিএন** (ISDN=Integrated Services Digital Network) এর পুরো নাম ডিজিটাল নেটওয়ার্ক সমন্বিত সেবা। এটি মুলত আন্তর্জাতিক টেলিযোগাযোগ ইউনিয়ন নির্ধারিত কিছু প্রামান্য ব্যবস্থার সমষ্টি। সার্কিট সুইচড টেলিফোন নেটওয়ার্ক এর ক্ষেত্রে তথ্য, চিত্র বা ধ্বনির প্রবেশাধিকার নিশ্চিত করা এবং ব্যবহারকারী থেকে নেটওয়ার্ক পর্যন্ত একটি নীরবিছিন্ন সমন্বিত স্থানীয় লুপ (লুপ) তৈরি করা এর মূল কাজ।

## ইতিহাস
প্রাথমিক পর্যায়ে টেলিফোন নেটওয়ার্ক ছিল পুরোপুরি অ্যানালগ ব্যবস্থা দিয়ে তৈরি। ধাতব তার ব্যবহারের মাধ্যমে তৈরি যান্ত্রিক সংযোগের সাহায্যে ব্যবহারকারীরা এই ব্যবস্থাতে যংযুক্ত হতেন। এই অদক্ষ ব্যবস্থায় নানারকম সমস্যা দেখা গিয়েছিল। ১৯৬০ সালের শুরু হতে টেলিফোন ব্যবস্থাতে ধীরে ধীরে অভ্যন্তরীণ সংযোগের ক্ষেত্রে প্যাকেট নির্ভর ডিজিটাল সুইচিং ব্যবস্থা প্রয়োগের প্রক্রিয়া শুরু হয়।
আন্তর্জাতিক টেলিযোগাযোগ ইউনিয়ন এর পূর্ব নাম ছিল আন্তর্জাতিক টেলিফোন এবং টেলিযোগাযোগ কনসাল্টেটিভ কমিটি । ১৯৮৪ সালে এদের একটি প্রস্তাবনা আই-১২০ এ সর্বপ্রথম আইএসডিএন ব্যবস্থা বাস্তবায়নের প্রাথমিক কিছু নির্দেশনা দেয়া হয়।
৯০ এর দশকের শুরুর দিকে বৃহৎ আকারে মার্কিন যুক্তরাষ্ট্রে এর প্রয়োগের প্রক্রিয়া শুরু হয়। অনেক বাণিজ্যিক প্রতিষ্ঠান একসাথে মিলে জাতীয় আইএসডিএন ১ নামের এক প্রামাণ্য ব্যবস্থা গড়ে তোলার প্রস্তুতি নেয়। এই উদ্যোগে অনেক সমস্যা দেখা দিলেও পরে আইএসডিএন -২ নামে আরেকটি প্রামাণ্য রূপ গড়ে তোলার উদ্যোগ নেয়া হয়।

বর্তমানে আইএসডিএন সেবার জায়গায় ব্রডব্যান্ড ইন্টারনেট সেবা অনেক বেশি জনপ্রিয়তা অর্জন করেছে। এদের মধ্যে আছে এক্সডিএসএল এবং কেবল মডেম সার্ভিস। তবে এখনো অনেক জায়গায় ব্রডব্যান্ডের বিকল্প ব্যবস্থা হিসেবে এখনো আইএসডিএন জনপ্রিয়।

## তথ্যসূত্র

বিষয়শ্রেণী:কম্পিউটার নেটওয়ার্ক
বিষয়শ্রেণী:টেলিযোগাযোগ প্রযুক্তি
বিষয়শ্রেণী:টেলিফোনি
বিষয়শ্রেণী:ভিডিওটেলিফোনি
১জি

থাম্ব|প্যানাসনিক ১ জি। এটি একটি পুরানো ফোন যা ১ জি ব্যবহার করে
থাম্ব

**১জি** () কে সেলুলার টেলিফোন প্রযুক্তি, মোবাইল টেলিযোগাযোগের প্রথম বা প্রারম্ভিক পর্যায় কে বুঝিয়ে থাকে। এটা হল এনালগ টেলিযোগাযোগ ব্যবস্থা যা ১৯৮০ সালে প্রবর্তন করা হয় এবং ২জি দ্বারা প্রতিস্থাপিত হওয়ার আগ পর্যন্ত ব্যবহার করা হয়েছিল।

২জি হল ডিজিটাল টেলিযোগাযোগ পদ্ধতি। ১জি এবং ২জি মধ্যে প্রধান পার্থক্য হল, যে রেডিও সংকেত ১জি নেটওয়ার্ক ব্যবহার করা হয় তা এনালগ এবং যখন সেটি ২জি নেটওয়ার্কে ব্যবহার করা হয় তখন সেটি ডিজিটাল। যদিও উভয় সিস্টেমের জন্য রেডিও টাওয়ার (যা হ্যান্ডসেট শুনা যায়) সংযোগ করতে ডিজিটাল সংকেত ব্যবহার করা হয়। উদাহরণস্বরূপ, এই ধরনের পদ্ধতি এনএমটি (নর্ডিক মোবাইল টেলিফোন), নর্ডিক দেশসমূহে ব্যবহৃত, যেমন সুইজারল্যান্ড, হল্যান্ড, পূর্ব ইউরোপ এবং রাশিয়া। এছাড়া এএমপিএস (এডভান্স মোবাইল ফোন পদ্ধতি) উত্তর আমেরিকা এবং অস্ট্রেলিয়ায় ব্যবহার করা হয়।

অন্যান্য দেশগুলির মধ্যে রয়েছে উত্তর আমেরিকা ও অস্ট্রেলিয়ায় ব্যবহৃত অ্যাডভান্সড মোবাইল ফোন সিস্টেম (AMPS), যুক্তরাজ্যে TACS (টোটাল অ্যাক্সেস কমিউনিকেশন সিস্টেম), পশ্চিম জার্মানি, পর্তুগাল ও দক্ষিণ আফ্রিকায় C-450, ফ্রান্সে রেডিওকম 2000, স্পেনের টিএমএ এবং ইতালিতে RTMI। 

## ইতিহাস
প্রথম বাণিজ্যিকভাবে স্বয়ংক্রিয় সেলুলার নেটওয়ার্ক (১ জি) জাপানের নিপ্পন টেলিগ্রাফ এবং টেলিফোন (এনটিটি) ১৯৭৯ সালে চালু করেছিল, প্রাথমিকভাবে টোকিওতে। পাঁচ বছরের মধ্যে, এনটিটি জাপানের সমগ্র জনসংখ্যা নেটওয়ার্কের আওতাভুক্ত করার জন্য নেটওয়ার্ক সম্প্রসারিত করে এবং প্রথম দেশব্যাপী ১জি নেটওয়ার্ক তৈরি হয়।

১৯৮১ সালে, এনএমটি সিস্টেম একযোগে ডেনমার্ক, ফিনল্যান্ড, নরওয়ে এবং সুইডেনে চালু হয়েছিল। এনএমটি ছিল প্রথম মোবাইল ফোন নেটওয়ার্ক যা আন্তর্জাতিক রোমিংয়ের বৈশিষ্ট্যযুক্ত। ১৯৮৩ সালে, মার্কিন যুক্তরাষ্ট্রে প্রথম ১জি নেটওয়ার্ক চালু হয়েছিল শিকাগো-ভিত্তিক আমেরিকো মটোরোলা ডায়নাট্যাক মোবাইল ফোন ব্যবহার করে। ১৯৮০ সালের মাঝামাঝি দিকে যুক্তরাজ্য, মেক্সিকো এবং কানাডা সহ বেশ কয়েকটি দেশ অনুসরণ করে। 

## প্রযুক্তি
১৯৮০ সালের দিকে ১জি-তে যে প্রযুক্তিগুলো বেশি ব্যবহৃত হয়েছিল।
* এডভান্স মোবাইল ফোন সিস্টেম(এএমপিএস)
* নর্ডিক মোবাইল ফোন সিস্টেম (এনএমটিএস)
* টোটাল এক্সেস কমিউনিকেশন সিস্টেম (টিএসিএস)
* ইউরোপিয়ান টোটাল এক্সেস কমিউনিকেশন সিস্টেম (ইউটিএসিএস)

## বৈশিষ্ট্য
* ফ্রিকোয়েন্সি ৮০০ মেগাহার্জ এবং ৯০০ মেগাহার্জ
* টেকনলোজি: অ্যানালগ সুইচিং সিস্টেম
* মডুলেশন: ফ্রিকুয়েন্সি মডুলেশন
* শুধুমাত্র ভয়েস ট্রান্সফার করা যায়
* ফিকুয়েন্সি ডিভিশন মাল্টিপল এক্সেস (এফডিএমএ) ব্যবহার হয়।

## খারাপ দিক
* বাজে ভয়েস কোয়ালিটি
* ব্যাটারি লাইফ কম
* মোবাইল সেট অনেক বড়
* নিরাপত্তা অনেক কম
* বেশি ব্যবহারকারী একসাথে ব্যবহার করতে পারত না।

## আরও
* ২জি
* ৩জি
* ৪জি
* ৫জি
* ইউএমটিএস

## তথ্যসূত্র

বিষয়শ্রেণী:মোবাইল টেলিযোগাযোগ
বিষয়শ্রেণী:জাপানি উদ্ভাবন
বিষয়শ্রেণী:তারহীন যোগাযোগ ব্যবস্থা
রাউটার

রাউটার একটি গুরুত্বপূর্ণ যন্ত্র, যা হার্ডওয়্যার ও সফটওয়্যারের সমন্বয়ে তৈরি। এটি নেটওয়ার্ক তৈরির কাজে ব্যবহার করা হয়।     
**রাউটার** হচ্ছে একটি নেটওয়ার্কিং ডিভাইস যা বিভিন্ন নেটওয়ার্কের মধ্য দিয়ে ডাটা প্যাকেট তার গন্তব্যে কোন পথে যাবে তা নির্ধারণ করে।  ডেটা প্যাকেট হচ্ছে ডেটার ব্লক বা ডেটার সমষ্টি। রাউটার ডেটা প্যাকেটগুলোকে গন্তব্যে পৌঁছে দেওয়ার ক্ষেত্রে সবচেয়ে কম দূরত্বের পথ (path) ব্যবহার করে। রাউটার ইন্টারনেটে “ট্রাফিক ডিরেক্টিং” এর কাজ সম্পন্ন করে। সাধারণভাবে, একাধিক নেটওয়ার্কের সমন্বয়ে গঠিত আন্তঃ নেটওয়ার্কের মধ্য দিয়ে একটি ডাটা প্যাকেটকে এক রাউটার থেকে অন্য রাউটারে পাঠানো হয় যতক্ষণ পর্যন্ত না এটি তার গন্তব্যে পৌঁছে যায়।

একটি রাউটার বিভিন্ন নেটওয়ার্কের দুই বা তার অধিক ডাটা লাইনের সাথে যুক্ত থাকে। (রাউটারের কাজ নেটওয়ার্ক সুইচের বিপরীত, সুইচ বিভিন্ন ডাটা লাইনকে একটি নেটওয়ার্কের মাধ্যমে যুক্ত করে)। যখন একটি ডাটা প্যাকেট এই লাইনগুলোর একটিতে পৌঁছে, তখন রাউটার এর চূড়ান্ত গন্তব্য জানার জন্য প্যাকেটের তথ্য পড়ে। এরপর এর রাউটিং টেবিল বা রাউটিং পলিসিতে থাকা তথ্যের সাহায্যে প্যাকেটটিকে তার গন্তব্যের পরবর্তী নেটওয়ার্কে পাঠিয়ে দেয়। এর ফলে আন্তঃ নেটওয়ার্কের একটি আস্তরণ তৈরি হয়।

সবচেয়ে পরিচিত রাউটারগুলো বাসা-বাড়ি এবং ছোট অফিসে ব্যবহৃত হয়। এগুলো শুধু ডাটা পাস করতে পারে, যেমন-ওয়েব পৃষ্ঠা, ই-মেইল, আইএম এবং হোম কম্পিউটার ও ইন্টারনেটের মধ্যকার ভিডিও। রাউটারের একটি উদাহরণ হতে পারে স্বত্বাধিকারী ক্যাবল বা ডিএসএল রাউটার যেটি একটি আইএসপি এর মাধ্যমে ইন্টারনেটের সাথে সংযুক্ত করে। আরও জটিল রাউটার, যেমন এন্টারপ্রাইজ রাউটার, বড় ব্যবসা বা আইএসপি নেটওয়ার্ককে শক্তিশালী কেন্দ্রীয় রাউটারের সাথে সংযুক্ত করে। এই কেন্দ্রীয় রাউটার ডাটাকে অপটিক্যাল ফাইবার লাইনের মধ্য দিয়ে দ্রুতগতিতে ইন্টারনেটে প্রেরণ করে। যদিও রাউটার সাধারণত একটি হার্ডওয়্যার ভিত্তিক ডিভাইস, তবুও সফটওয়্যার ভিত্তিক রাউটারের ব্যবহার দিন দিন বৃদ্ধি পাচ্ছে।

## আরো দেখুন
* মোবাইল ব্রডব্যান্ড মডেম
* মডেম

## তথ্যসূত্র

## বহিঃসংযোগ

বিষয়শ্রেণী:কম্পিউটার নেটওয়ার্ক
বিষয়শ্রেণী:রাউটার (কম্পিউটিং)
বিষয়শ্রেণী:নেটওয়ার্কিং হার্ডওয়্যার
বিষয়শ্রেণী:ইন্টারনেট স্থাপত্য
বিষয়শ্রেণী:কম্পিউটার নেটওয়ার্কিং
ফ্রেম রিলে

প্রটোকল ওভারহেড কমিয়ে দ্রুত গতির প্যাকেট সুইচিং নিশ্চিত করার নিমিত্তে ফ্রেম রিলে পদ্ধতি ব্যবহার করা হয়। এভাবে মাল্টিমিডিয়া সেবার জন্য প্রয়োজনীয় খুব উচ্চ গতির তথ্য আদানপ্রদান করা সম্ভব হচ্ছে। বিস্তৃত এলাকা নেটওয়ার্কিং (wide area networking)করার ক্ষেত্রে এর ব্যবহার অত্যন্ত জনপ্রিয়। মূলত এক্স-২৫ পদ্ধতির স্বল্প গতির অসুবিধা দূর করার জন্যই এর উদ্ভব।

বিষয়শ্রেণী:কম্পিউটার নেটওয়ার্ক
বিষয়শ্রেণী:নেটওয়ার্ক প্রোটোকল
তার বিহীন নেটওয়ার্ক প্রজন্ম

## ০ জি
বর্তমান প্রজন্মের মোবাইল ব্যবস্থার পূর্বসূরি ছিল মোবাইল রেডিও টেলিফোন ব্যবস্থা। প্রথম প্রজন্ম সেলুলার ফোনের পূর্বে বিদ্যমান এই ব্যবস্থাকে নাম দেয়া হয়েছে ০ প্রজন্ম বা 0 G.

## ১ জি

প্রথম প্রজন্ম তারবিহীন নেটওয়ার্ক। সাধারণত এনালগ সেলুলার মোবাইল যোগাযোগ ব্যবস্থা এই নামে পরিচিত।

## ২ জি

 
দ্বিতীয় প্রজন্ম তার বিহীন নেটওয়ার্ক। এই ব্যবস্থাতে ডিজিটাল তারবিহীন মোবাইল যোগাযোগের ক্ষেত্রে প্রতি সেকেন্ডে ২৮'৮ কিলো বিট হারে তথ্য আদানপ্রদান সঙ্ক্রান্ত সেবা দেয়া সম্ভব হয়।

## ২'৫ জি

২'৫ জি হচ্ছে দ্বিতীয় প্রজন্মের তার বিহীন নেটওয়ার্ক এর পরের ধাপ। এই ব্যবস্থাতে ১৪৪ কিলোবিট হারে তথ্য সরবরাহ সঙ্ক্রান্ত সেবা দেয়া সম্ভব।

## ৪ জি

চতুর্থ প্রজন্ম তারবিহীন নেটওয়ার্ক। খুব উচ্চ হার সম্পন্ন তথ্য সেবা প্রদানের কথা মাথায় রেখে এর পরিকল্পনা করা হয়েছে। এই ব্যবস্থা এখনো চিন্তামূলক পর্যায়ে সীমাবদ্ধ, বাস্তব প্রয়োগ ঘটেনি।

বিষয়শ্রেণী:টেলিযোগাযোগ
মারফতী গান

**মারফতী** শব্দটি এসেছে মা'রাফত শব্দ থেকে। মা'রাফত অর্থ খোদা তায়ালা সম্পর্কে প্রকৃত জ্ঞান।

যে সব সাধক বা ফকির আত্ম তত্ত্বের উপলব্ধি দ্বারা খোদার আনন্দ ময় সত্তার অনুভূতি লাভ করে তাদের মারফতী ফকির বলা হয়। এসব গানের মূল উপাদান রহস্যবাদ। তবে কিছু কিছু মারফতী গানে রহস্যবাদ একটু শিথিল।

মা'রফত শব্দটি যদি অর্থের দিক থেকে নেই তাহলে সঠিক ভাবে মারফতী গান কি তা  বলা যাবে না।

মারফতী গান হলো আত্ম তত্ত্বের উপলব্ধি দ্বারা খোদার আনন্দ ময় সত্তার অনুভূতি লাভ করার জন্য সাধক ও ফকিররা যে গান গুলো গায়।

যেমন তা হতে পারে-খোদার প্রসংশা করে গাওয়া গান,খোদাকে পাওয়ার জন্য গাওয়া গান।

'মারফত' একটি ঊর্দূ শব্দ। বাংলায় যার মানে 'কোনো কিছুর দ্বারা', সেই দিক থেকে বিচার করলে মারফতী শাখার সাধনার মূল ধারণা দাঁড়ায় কারোর থেকে কোনো কিছু (এখানে জ্ঞান) পারস্পরিকভাবে গ্রহণ করা ও পরবর্তীদের মধ্যে সেই ভাবধারার প্রচার।

বিষয়শ্রেণী:পল্লীগীতি
উইলিয়াম শ্যাটনার

**উইলিয়াম শ্যাটনার** (জন্ম মার্চ ২২, ১৯৩১ মন্ট্রিয়ল, কুইবেক, কানাডা) একজন কানাডীয় বংশোদ্ভূত মার্কিন অভিনেতা। তিনি স্টার ট্রেক সিরিজের ক্যাপ্টেন জেমস টি কার্ক চরিত্রে অভিনয়ের জন্য সর্বাপেক্ষা বিখ্যাত।  এছাড়া তিনি টি জে হুকার, বস্টন লিগ্যাল ইত্যাদি টিভি সিরিজেও অভিনয় করেছেন। শ্যাটনার ইহুদী ধর্মাবলম্বী এবং জাতিগত ভাবে ইউক্রেনীয় বংশোদ্ভূত।
ডান|থাম্ব|স্টার ট্রেক ভক্তদের সম্মেলনে উইলিয়াম শ্যাটনার

## তথ্যসূত্র

## বহিঃসংযোগ

* 
* 
* 
* 
* 


বিষয়শ্রেণী:১৯৩১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর কানাডীয় অভিনেতা
বিষয়শ্রেণী:২০শ শতাব্দীর কানাডীয় ইহুদি
বিষয়শ্রেণী:২০শ শতাব্দীর কানাডীয় গায়ক
বিষয়শ্রেণী:২১শ শতাব্দীর কানাডীয় অভিনেতা
বিষয়শ্রেণী:২১শ শতাব্দীর কানাডীয় ইহুদি
বিষয়শ্রেণী:২১শ শতাব্দীর কানাডীয় ঔপন্যাসিক
বিষয়শ্রেণী:২১শ শতাব্দীর কানাডীয় সঙ্গীতশিল্পী
বিষয়শ্রেণী:২১শ শতাব্দীর কানাডীয় লেখক
বিষয়শ্রেণী:অস্ট্রীয় ইহুদি বংশোদ্ভূত কানাডীয় ব্যক্তি
বিষয়শ্রেণী:ইউক্রেনীয় ইহুদি বংশোদ্ভূত কানাডীয় ব্যক্তি
বিষয়শ্রেণী:পোলীয় ইহুদি বংশোদ্ভূত কানাডীয় ব্যক্তি
বিষয়শ্রেণী:হাঙ্গেরীয় ইহুদি বংশোদ্ভূত কানাডীয় ব্যক্তি
বিষয়শ্রেণী:অডিওবই পাঠক
বিষয়শ্রেণী:অ্যাংলোফোন কেবেকের ব্যক্তি
বিষয়শ্রেণী:কানাডীয় আশকেনাজি ইহুদি
বিষয়শ্রেণী:কানাডীয় কণ্ঠাভিনেতা
বিষয়শ্রেণী:কানাডীয় ক্রীড়া অনুষ্ঠান সঞ্চালক
বিষয়শ্রেণী:কানাডীয় চলচ্চিত্র অভিনেতা
বিষয়শ্রেণী:কানাডীয় চলচ্চিত্র প্রযোজক
বিষয়শ্রেণী:কানাডীয় টেলিভিশন অভিনেতা
বিষয়শ্রেণী:কানাডীয় টেলিভিশন প্রযোজক
বিষয়শ্রেণী:কানাডীয় নভোচারী
বিষয়শ্রেণী:কানাডীয় পুরুষ ঔপন্যাসিক
বিষয়শ্রেণী:কানাডীয় পুরুষ চিত্রনাট্যকার
বিষয়শ্রেণী:কানাডীয় পুরুষ ব্লগার
বিষয়শ্রেণী:কানাডীয় বিজ্ঞান কল্পকাহিনী লেখক
বিষয়শ্রেণী:কানাডীয় জনহিতৈষী
বিষয়শ্রেণী:কানাডীয় শেকসপিয়ারীয় অভিনেতা
বিষয়শ্রেণী:মন্ট্রিয়লের অভিনেতা
বিষয়শ্রেণী:মন্ট্রিয়লের চলচ্চিত্র পরিচালক
বিষয়শ্রেণী:মন্ট্রিয়লের লেখক
বিষয়শ্রেণী:মার্কিন যুক্তরাষ্ট্রে কানাডীয় অভিবাসী
বিষয়শ্রেণী:মার্কিন যুক্তরাষ্ট্রে কানাডীয় প্রবাসী অভিনেতা
বিষয়শ্রেণী:কানাডীয় স্ক্রিন পুরস্কার বিজয়ী
বিষয়শ্রেণী:গোল্ডেন গ্লোব পুরস্কার (সেরা পার্শ্ব অভিনেতা - টেলিভিশন) বিজয়ী
বিষয়শ্রেণী:নাট্যধর্মী ধারাবাহিকে সেরা পার্শ্ব অভিনেতা বিভাগে প্রাইমটাইম এমি পুরস্কার বিজয়ী
বিষয়শ্রেণী:নাট্যধর্মী ধারাবাহিকে সেরা অতিথি অভিনেতা বিভাগে প্রাইমটাইম এমি পুরস্কার বিজয়ী
বিষয়শ্রেণী:থিয়েটার ওয়ার্ল্ড পুরস্কার বিজয়ী
বিষয়শ্রেণী:ডাব্লিউডাব্লিউই হল অব ফেমে প্রবেশকারী
বিষয়শ্রেণী:২০শ শতাব্দীর কানাডীয় ঔপন্যাসিক
বিষয়শ্রেণী:ইহুদি কানাডীয় লেখক
বিষয়শ্রেণী:ইহুদি সঙ্গীতশিল্পী
বিষয়শ্রেণী:প্রাইমটাইম এমি পুরস্কার বিজয়ী
বিষয়শ্রেণী:২০শ শতাব্দীর কানাডীয় জনহিতৈষী
বিষয়শ্রেণী:ইহুদি র‌্যাপার
পরেশ মাইতি

থাম্ব|পরেশ মাইতি
**পরেশ মাইতি** (জন্ম ১৯৬৫) একজন ভারতীয় বাঙালি চিত্রশিল্পী।

পরেশ মাইতির বাড়ি তমলুকে, তিনি কলকাতা গর্ভমেন্ট আর্ট কলেজের ছাত্র ছিলেন। ছবি আকার পাশাপাশি তিনি স্বল্প দৈর্ঘ্যের চলচ্চিত্র নির্মাণ করেছেন। তার স্ত্রী জয়শ্রী মাইতিও একজন শিল্পী। ২০১৪ সালে ভারত সরকার তাকে সে দেশের চতুর্থ সর্বোচ্চ বেসামরিক পুরস্কার দেয় যার নাম পদ্মশ্রী।

## তথ্যসূত্র

## বহিঃসংযোগ

বিষয়শ্রেণী:১৯৬৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর ভারতীয় চিত্রশিল্পী
বিষয়শ্রেণী:পূর্ব মেদিনীপুর জেলার ব্যক্তি
বিষয়শ্রেণী:বাঙালি শিল্পী
বিষয়শ্রেণী:ভারতীয় চিত্রশিল্পী
বিষয়শ্রেণী:শিল্পকলায় পদ্মশ্রী প্রাপক
বিষয়শ্রেণী:২০শ শতাব্দীর ভারতীয় চিত্রশিল্পী
বিষয়শ্রেণী:২১শ শতাব্দীর বাঙালি
বিষয়শ্রেণী:কলকাতার শিল্পী
বিষয়শ্রেণী:বাঙালি হিন্দু
বিষয়শ্রেণী:দিল্লি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:গভর্নমেন্ট কলেজ অব আর্ট অ্যান্ড ক্র্যাফটের প্রাক্তন শিক্ষার্থী
বিষয়শ্রেণী:পশ্চিমবঙ্গের চিত্রশিল্পী
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:তমলুকের ব্যক্তি
পূর্ণ সংখ্যা

*যেসমস্ত সংখ্যার কোন ভগ্নাংশ থাকে না তাদের বলে *'পূর্ণ সংখ্যা*'।* যেমন: ১, -৫, ১২ ইত্যাদি। পূর্ণসংখ্যার সংখ্যা অসীম। 
	thumb|পূর্ণ সংখ্যা সেট বোঝাতে ব্যবহৃত সংকেত
শূন্য ছাড়া বাকি স্বাভাবিক সংখ্যাগুলিকে বলা হয় *ধনাত্মক পূর্ণসংখ্যা* (Positive Integers)।
প্রত্যেক ধনাত্মক পূর্ণসংখ্যার একটি এবং একটিমাত্র *ঋণাত্মক বিপরীত* সংখ্যা
পাওয়া যায় যাতে করে এই দুই সংখ্যার (ধনাত্মক এবং ঋণাত্মক) যোগফল হয় শূন্য।
ধনাত্মক পূর্ণসংখ্যাগুলির ঋণাত্মক বিপরীতগুলিকে বলা হয় *ঋণাত্মক পূর্ণসংখ্যা*
(Negative Integer)।

ধনাত্মক পূর্ণসংখ্যা, ঋণাত্মক পূর্ণসংখ্যা, এবং শূন্য, এই তিনরকম ধরনের সংখ্যাগুলিকে
সবমিলিয়ে বলা হয় পূর্ণসংখ্যা।

সকল পূর্ণসংখ্যার সেটকে গণিতে \mathbb{Z} (ইউনিকোড U+২১২৪) চিহ্ন দিয়ে নির্দেশ করা হয়। জার্মান ভাষায় জালেন (:de:Zahlen) শব্দের অর্থ সংখ্যা বা Number, যা থেকে \mathbb{Z} চিহ্নটি এসেছে। জর্জ ক্যান্টর (Georg Cantor) প্রথম তার গবেষণাপত্রে এটি ব্যবহার করেন। সেই থেকে পূর্ণ সংখ্যার সেটকে নির্দেশ করতে এই চিহ্নটি ব্যবহার করা হয়।

## তথ্যসূত্র


## আরো দেখুন
* স্বাভাবিক সংখ্যা

## বহিঃসংযোগ
The On-Line Encyclopedia of Integer Sequences™ (OEIS™)

বিষয়শ্রেণী:সংখ্যা
বিষয়শ্রেণী:পূর্ণ সংখ্যা
বিষয়শ্রেণী:প্রাথমিক গণিত
বিষয়শ্রেণী:বীজগাণিতিক সংখ্যাতত্ত্ব
ঋণাত্মক ও অঋণাত্মক সংখ্যা

[থাম্ব|500px|'''[সংখ্যারেখায় ঋণাত্মক ও অঋণাত্মক সংখ্যা।**]]

== ঋণাত্মক সংখ্যা ==
শূন্যের চেয়ে ছোট [[সংখ্যা]]কে বলে ঋণাত্মক সংখ্যা। (যেমন: –১, –২, –১০০ ইত্যাদি)।

ঋণাত্মক সংখ্যাকে বর্গমূল করলে [[জটিল সংখ্যা]] পাওয়া যায়। যেমনঃ <math>{ \sqrt{-1}}</math> একটি জটিল সংখ্যা।

== ধনাত্মক সংখ্যা ==
শূন্যের চেয়ে বড় [[সংখ্যা]]কে বলে **ধণাত্মক সংখ্যা''' (যেমন: ১, ২, ১০০ ইত্যাদি)।

শূন্য সহ সকল ধণাত্মক সংখ্যাকে একত্রে অঋণাত্বক সংখ্যা বলে।

## আরও দেখুন

## তথ্যসূত্র

বিষয়শ্রেণী:সংখ্যা
বিষয়শ্রেণী:প্রাথমিক পাটিগণিত
শচীন ভৌমিক

**শচীন ভৌমিক** ( ১৭ জুলাই ১৯৩০- ১২ এপ্রিল ২০১১ ) হিন্দি চলচ্চিত্র জগতের একজন বিখ্যাত গল্প লেখক এবং চিত্রনাট্যকার । গত চল্লিশ বছরেরও বেশি সময় ধরে তিনি বহু সুপারহিট হিন্দি সিনেমার গল্প বা চিত্রনাট্য লিখেছেন । তাঁর কয়েকটি সুপার হিট সিনেমার নাম হল

* আয়ি মিলন কি বেলা (১৯৬৪)
* লাভ ইন টোকিও (১৯৬৬)
* অ্যান ইভনিং ইন প্যারিস (১৯৬৭)
* আরাধনা (১৯৬৯)
* কারবাঁ (১৯৭১)
* দোস্ত (১৯৭৪)
* গোলমাল (১৯৭৯)
* দো অর দো পাঁচ (১৯৮০)
* কর্জ (১৯৮০)
* সাহেব (১৯৮৫)
* কর্মা (১৯৮৬)
* সৌদাগর (১৯৯১)
* করন অর্জুন (১৯৯৫)
* দুশমন (১৯৯৮)
* সোলজার (১৯৯৮)
* তাল (১৯৯৯)
* কোই মিল গয়া (২০০৩)
* কৃষ (২০০৬)

## তথ্যসূত্র

## বহিঃসংযোগ
* 
* Biography

বিষয়শ্রেণী:হিন্দি চলচ্চিত্রকার
বিষয়শ্রেণী:মুম্বইয়ের চিত্রনাট্যকার
বিষয়শ্রেণী:মুম্বইয়ের চলচ্চিত্র পরিচালক
বিষয়শ্রেণী:হিন্দি ভাষার চলচ্চিত্র পরিচালক
বিষয়শ্রেণী:১৯৩০-এ জন্ম
বিষয়শ্রেণী:২০১১-এ মৃত্যু
বিষয়শ্রেণী:ভারতীয় পুরুষ চিত্রনাট্যকার
বিষয়শ্রেণী:বাঙালি লেখক
বিষয়শ্রেণী:২০শ শতাব্দীর ভারতীয় চলচ্চিত্র পরিচালক
বিষয়শ্রেণী:২০শ শতাব্দীর ভারতীয় নাট্যকার
বিষয়শ্রেণী:হিন্দি চিত্রনাট্যকার
বিষয়শ্রেণী:২১শ শতাব্দীর ভারতীয় চলচ্চিত্র পরিচালক
গ্রিম ভ্রাতৃদ্বয়

জার্মান ভাতৃদ্বয় ইয়াকপ গ্রিম (১৭৮৫ - ১৮৬৩) এবং ভিলহেল্ম গ্রিম (১৭৮৬ - ১৮৫৯) কে একত্রে গ্রিম ভাতৃদ্বয় নামে অভিহিত করা হয়। এই দুই ভাই পরস্পরের সহযোগীতায় জার্মান পৌরাণিক কাহিনী এবং লোক কাহিনী সংগ্রহ এবং প্রকাশ করেন। গ্রিমস ফেয়ারি টেইলস নামে এগুলো পরিচিত। ইয়াকপ গ্রিম মূলত একজন জার্মান ভাষাতত্ত্ববিদ। তুলনামূলক ভাষাতত্ত্বের অন্যতম প্রতিষ্ঠাতা। উনিশ শতকের সমাজবিজ্ঞান, মানববিদ্যা বা নৃতত্ত্ব এবং ভাষাতত্ত্ব অধ্যয়নের ক্ষেত্রে ফোকলোরকে একটি প্রধান অবলম্বন হিসেবে বিচার করে জাতীয় চেতনাকে উজ্জীবিত করেন। ফলে নিজেদের ঐতিহ্যের প্রতি একটি সজাগ চেতনার সাড়া সমগ্র ইউরোপে ছড়িয়ে পড়ে। জার্মানিতে জন্ম গ্রীম ভ্রাতৃদ্বয় - জ্যাকব লুথবিগ কার্ল গ্রীম (১৭৮৫- ১৮৬৩) এবং উইলহেলম কার্ল গ্রীম।

এরা জার্মান লোকসাহিত্য সংগ্রহ ও সংগৃহীত উপকরণের অধ্যয়নে আত্মনিয়োগ করেন। 

জ্যাকব গ্রীম সর্বপ্রথম তুলনামূলক ব্যাকরণ রচনার সাহায্যে তুলনামূলক পদ্ধতি বিস্তৃত প্রয়োগ করেন। গ্রীম ভাষার ধ্বনিগত সম্পর্কে বিশেষ আগ্রহী ছিলেন বলে ভাষা বা ভাষাসমূহ যেভাবে লিখিত বিবরণীতে সংরক্ষিত থাকে, তার সাহায্যে ধ্বনির পরিবর্তন নির্দেশ করে জার্মান ভাষার ধ্বনির সঙ্গে ইন্দো ইউরোপীয় অপর ভাষার ধ্বনি পরিবর্তনের তুলনামূলক আলোচনা করেন। তিনি তুলনামূলক ভাষাতত্ত্বের জনক বলে খ্যাত। তিনি জার্মান ভাষার একটি দীর্ঘ তুলনামূলক ব্যাকরণ রচনা করেন। 

জার্মানির গ্রীম ভ্রাতৃদ্বয় লোককাহিনীর বিশ্লেষণে ইন্দো ইউরোপীয় তত্ত্ব এবং ভেঙে যাওয়া পুরান তত্ত্ব - এ উভয় তত্ত্ব সৃষ্টি করেন। ১৮১২ সালে গ্রীম ভ্রাতৃদ্বয় প্রথম কৃষকের লোককাহিনী প্রকাশ করেন এবং ১৮২২ সাল পর্যন্ত এই সমস্ত কাহিনি সংগ্রহ ও সম্পাদনায় লিপ্ত থাকেন। জোহানস বোল্টে এবং জর্জ প্যালিভকা গ্রীমদের সংগৃহীত কাহিনিগুলোর সমকালীন ও সমধর্মী কাহিনিগুলো উল্লেখ করে ব্যাপক তুলনামূলক আলোচনা দাড় করান। তাদের দৃষ্টান্তসমূহ প্রায়শই বিগত শতাব্দী হতে গৃহীত এবং তারা ১৯১৩ থেকে শুরু করে ১৯৩২ সাল পর্যন্ত বিভিন্ন দৃষ্টিকোণ থেকে তুলনা করে গ্রীমদের কাহিনিসমূহ মূল্য বিচার করেন।

গ্রীম ভ্রাতৃদ্বয়ের ফোকলোরচর্চার তীব্র স্বদেশি আলোক জার্মানির অতীত থেকে বন্য বর্বরতাকে তাড়িত করে সভ্য, উন্নত পূর্বপুরুষের পাদপীঠ আবিষ্কার করেছিল জার্মানির মাটিতে। Germanic mythology এর মুখবন্ধে অগ্রজ জ্যাকব লুথবিগ কার্ল গ্রীম শানিত প্রত্যয় নিয়ে ঘোষণা করেছিলেন যে,উনিশ শতকের জার্মান সংস্কৃতি গ্রিক কিংবা রোমান সভ্যতার ঔরসে জন্মগ্রহণ করেনি, স্বদেশের গভীর থেকে রস নিয়েই তা পুষ্পিত হয়েছে। 

শতাব্দী অতিক্রম করে এই প্রদীপ্ত বিশ্বাস ১৯৩০ সালের দিকে অদৃশ্য পরিহাসের মতো নাৎসি রাজনীতি অন্যতম মুলধন হিসেবে ব্যবহৃত হয়েছিল। যুদ্ধ, শক্তি, সাহস এবং সময় গৌরবে রঞ্জিত করে গ্রীম সংগৃহীত গল্পকাহিনিগুলোকেই শিশু - তরুণদের দরকারে প্রচার&nbsp; করেছিলেন হিটলার।  

## তথ্যসূত্র

বিষয়শ্রেণী:লোক কাহিনী প্রকাশক
বিষয়শ্রেণী:জার্মান প্রকাশক
বিষয়শ্রেণী:১৯শ শতাব্দীর অভিধান লেখক
বিষয়শ্রেণী:জার্মান অভিধানকার
বিষয়শ্রেণী:জার্মান ভাষাতাত্ত্বিক
বিষয়শ্রেণী:রোমান্টিক যুগের লেখক
বিষয়শ্রেণী:জার্মান শিশুসাহিত্যিক
হেমেন্দ্রকুমার রায়

**হেমেন্দ্রকুমার রায়** (প্রকৃত নাম: **প্রসাদদাস রায়**; ১৮ এপ্রিল ১৮৮৮ – ১৮ এপ্রিল ১৯৬৩) একজন বাঙালি সাহিত্যিক এবং গীতিকার। তিনি কিশোরদের জন্য রহস্য রোমাঞ্চ ও গোয়েন্দা গল্প লেখার জন্য বিখ্যাত। তার কয়েকটি গল্প ও উপন্যাস চলচ্চিত্রায়িত হয়েছে।

হেমেন্দ্রকুমার রায়ের জন্মস্থান কলকাতা। তার পিতার নাম রাধিকাপ্রসাদ রায়।

হেমেন্দ্রকুমার রায় মাত্র চৌদ্দ বছর বয়েসে সাহিত্যচর্চা শুরু করেন। ১৯০৩ খ্রিষ্টাব্দে *বসুধা* পত্রিকায় তার প্রথম গল্প *আমার কাহিনী* প্রকাশিত হয়। ১৩২২ বঙ্গাব্দে সৌরীন্দ্রমোহন মুখোপাধ্যায় এবং মণিলাল গঙ্গোপাধ্যায়ের সম্পাদনায় *[[ভারতী]]* পত্রিকা নতুনরূপে প্রকাশিত হলে হেমেন্দ্রকুমারের লেখকগোষ্ঠীতে যোগদান করেন। *সাপ্তাহিক [[নাচঘর]]* (১৩৩১ বঙ্গাব্দ) পত্রিকাটি তিনি সম্পাদনা করেছিলেন। এছাড়া মাসিকপত্র *[[রংমশাল]]* প্রভৃতি কয়েকটি পত্রিকার সম্পাদনার সাথেও তিনি যুক্ত ছিলেন।

ছোটদের জন্য তিনি ৮০টিরও বেশি বই লিখেছিলেন। এর মধ্যে কবিতা, নাটক, হাসি ও ভূতের গল্প, অ্যাডভেঞ্চার, ও গোয়েন্দা কাহিনী, ঐতিহাসিক উপন্যাস সবকিছুই ছিল। তার সৃষ্ট দুঃসাহসী জুটি বিমল-কুমার, জয়ন্ত (গোয়েন্দা) ও সহকারী মানিক, পুলিশ ইন্সপেক্টর সুন্দরবাবু, ডিটেকটিভ হেমন্ত, বাংলা কিশোর সাহিত্যে বিশেষ উল্লেখযোগ্য চরিত্র।

হেমেন্দ্রকুমার রায় বড়দের জন্যও বেশ কিছু বই লিখেছিলেন এর মধ্যে উল্লেখযোগ্য: *জলের আলপনা*, *বেনোজল*, *পদ্মকাঁটা*, *ঝড়ের যাত্রী*, *যাঁদের দেখেছি*, *বাংলা রঙ্গালয় ও শিশিরকুমার*, *ওমর খৈয়ামের রুবায়ত* প্রভৃতি। তার *সিঁদুর চুপড়ি* গল্পটি জার্মান ভাষায় অনূদিত হয়ে একটি সংকলন গ্রন্থে স্থান পেয়েছিল। বিমল ও কুমারের অভিযান কাহিনী অবলম্বনে তার বিখ্যাত উপন্যাস যকের ধন দুইবার চলচ্চিত্রায়িত হয়।

তিনি সফল গীতিকারও ছিলেন। সেই সময়ের বাংলা থিয়েটার এবং গ্রামাফোনে গাওয়া গানের প্রচলিত রীতি এবং রুচির মোড় তিনি ফিরিয়েছিলেন। তার রচিত অনেক গান সেই সময়ে জনপ্রিয় ছিল। *অন্ধকারের অন্তরেতে* গানটি এর মধ্যে অন্যতম।

তিনি শিশিরকুমার ভাদুড়ীর সীতা নাটকের নৃত্য পরিচালক ছিলেন। তিনি ভাল ছবি আঁকতে পারতেন। বাংলায় শিল্প সমালোচনার তিনি অন্যতম পথিকৃৎ।

## চলচ্চিত্র
হেমেন্দ্রকুমার রায় রচিত দেড়শো খোকার কাণ্ড চলচ্চিত্রায়িত হয় ১৯৫৯ সালে। তার লেখা নিশীথিনী বিভীষিকা অবলম্বনে ১৯৫১ সালে বাংলা চলচ্চিত্র জিঘাংসা এবং হিন্দিতে বিশ সাল বাদ (১৯৬২) নির্মিত হয়। তার রচনা রাত্রির যাত্রী, যকের ধন টেলিসিরিয়াল আকারে প্রচারিত হয়েছে। ১৯৩৯ সালে হরিচরন ভঞ্জের পরিচালনায় হেমেন্দ্রকুমারের সর্বাধিক জনপ্রিয় কাহিনী 'যকের ধন' প্রথম চলচ্চিত্রায়িত হয়, এই সিনেমায় অভিনয় করেছিলেন ছায়া দেবী, অহীন্দ্র চৌধুরী, জহর গাঙ্গুলি। ২০১৭ সালে পূনরায় নির্মিত হয় যকের ধন (চলচ্চিত্র)। এই ছবিটিতে অভিনয় করেছেন পরমব্রত চট্টোপাধ্যায়, সব্যসাচী চক্রবর্তী প্রমুখ।

## গ্রন্থ তালিকা

## তথ্যসূত্র

বিষয়শ্রেণী:বাঙালি ঔপন্যাসিক
বিষয়শ্রেণী:২০শ শতাব্দীর বাঙালি
বিষয়শ্রেণী:বাঙালি ছোটগল্পকার
বিষয়শ্রেণী:বাঙালি সঙ্গীতজ্ঞ
বিষয়শ্রেণী:বাঙালি সম্পাদক
বিষয়শ্রেণী:১৮৮৮-এ জন্ম
বিষয়শ্রেণী:১৯৬৩-এ মৃত্যু
বিষয়শ্রেণী:২০শ শতাব্দীর ভারতীয় ঔপন্যাসিক
বিষয়শ্রেণী:বাঙালি লেখক
বিষয়শ্রেণী:বাঙালি গোয়েন্দা কাহিনি লেখক
বিষয়শ্রেণী:কলকাতার লেখক
বিষয়শ্রেণী:ভারতীয় শিশুসাহিত্যিক
বিষয়শ্রেণী:পশ্চিমবঙ্গের ঔপন্যাসিক
উন্মাদ (রম্য পত্রিকা)

**উন্মাদ** বাংলাদেশে প্রকাশিত একটি মাসিক রম্য পত্রিকা। উন্মাদ পত্রিকার সম্পাদককে *উন্মাদক* নামে অভিহিত করা হয়। বাংলাদেশে প্রকাশিত অদ্যাবধি টিকে থাকা রম্য পত্রিকাগুলোর মধ্যে এটিই সর্বপ্রাচীন। উন্মাদের প্রথম সংখ্যাটি প্রকাশিত হয় ১৯৭৮ সালের মে মাসে।
২ টাকা দামের ৬৪ পৃষ্ঠার ছিল কার্টুন পত্রিকাটির প্রথম সংখ্যা। দ্বিতীয় সংখ্যাটি বের হয় ঠিক তিন মাস পর। যাদের প্রচেষ্টায় উন্মাদের জন্ম, তাঁরা হলেন ইশতিয়াক হোসেন, কাজী খালিদ আশরাফ এবং সাইফুল হক। এর বর্তমান *উন্মাদক* জনপ্রিয় কার্টুনিস্ট আহসান হাবীব।
[থাম্ব|250px| [ঢাকা|ঢাকার দৃক গ্যালারিতে বিজয়ী কার্টুনিস্টদের সাথে উন্মাদের ৪০ বছর পূর্তি উদযাপন অনুষ্ঠানে উন্মাদ দলের সদস্যরা]]
উন্মাদ বর্তমানে কার্টুন পত্রিকার পাশাপাশি বিভিন্ন কার্টুন ভিত্তিক উপজাতও তৈরি করছে। বুটিক হাউজ় RGB'র সহায়তায় উন্মাদ কার্টুন টি-শার্ট ও বইমেলা ভিত্তিক কার্টুন স্টিকার ও পোস্টারের প্রচলনও উন্মাদই বাংলাদেশে প্রথম শুরু করে। বর্তমানে এই ৪০ বছর বয়সী কার্টুন পত্রিকাটি বাংলাদেশের নবীন প্রবীণ কার্টুনিস্টদের একত্রিত করবার লক্ষ্যে 'বাংলাদেশ কার্টুনিস্ট অ্যাসোসিয়েশন' গঠন করেছে।

## তথ্যসূত্র


বিষয়শ্রেণী:বাংলাদেশের মাসিক ম্যাগাজিন
বিষয়শ্রেণী:বাংলা বিদ্রূপ ম্যাগাজিন
বিষয়শ্রেণী:১৯৭৮-এ বাংলাদেশে প্রতিষ্ঠিত
বিষয়শ্রেণী:বাংলা ভাষার ম্যাগাজিন
গাণিতিক আরোহ বিধি

থাম্ব|ছবিটিতে একটি জনপ্রিয় খেলা (Domino's) এর মাধ্যমে গাণিতিক আরোহ বিধি বোঝানোর চেষ্টা করা হয়েছে।‌‌ এখানে প্রথম ডমিনোজটি ঠেললেই পারস্পরিক চাপে পরপর ডমিনোজ গুলি পড়তে থাকে। তেমন‌ই গাণিতিক আরোহ বিধি তে প্রথম সংখ্যার জন্য বিবৃতিটি সত্য প্রমাণ করে তারপর একটি অনির্দিষ্ট সংখ্যার ক্ষেত্রে বিবৃতিটিকে সত্য কল্পনা করা হয়। এরপর এটির সাহায্যে ঠিক তার পরের সংখ্যাটির জন্য ঐ বিবৃতিটি প্রমাণ করতে হয়, যা এই খেলার সঙ্গে সঙ্গতিপূর্ণ।
**গাণিতিক আরোহ বিধি** হলো স্বাভাবিক সংখ্যা সম্পর্কে কোন উপপাদ্য প্রমাণ করার একটি পদ্ধতি। যদি দেখানো যায় যে কোন উপপাদ্য P(n) এর জন্য (যেখানে n কোন স্বাভাবিক সংখ্যা এবং P কোন ফাংশন (n সম্পর্কে))

**গাণিতিক আরোহ বিধি** হলো স্বাভাবিক সংখ্যা সম্পর্কে কোন উপপাদ্য প্রমাণ করার একটি পদ্ধতি। যদি দেখানো যায় যে কোন উপপাদ্য P(n) এর জন্য (যেখানে n কোন স্বাভাবিক সংখ্যা এবং P কোন ফাংশন (n সম্পর্কে))
* P(0) সত্য
এবং
* যদি P(m) সত্য হয় তবে P(m+1) সত্য (যেখানে m কোনো স্বাভাবিক সংখ্যা)
তবে P(n) সব স্বাভাবিক সংখ্যার জন্যই সত্য (যেহেতু স্বাভাবিক সংখ্যাগুলো কেবলমাত্র এইভাবে গঠন করা যায়)।

## প্রমাণ এবং উদাহরণ

এখানে আমরা একটি সংক্ষিপ্ত সংস্করণ প্রমাণ করব। **প্রামাণ্য রূপ:-**

***ধরি S ধনাত্মক পূর্ণসংখ্যার একটি উপসেট, যার নিম্নোক্ত বৈশিষ্ট্য গুলি আছে:-***

***(a). 1∈ S***

***(b). যখন k∈ S, তখন (k+1)∈ S***

***তাহলে S সব ধনাত্মক পূর্ণসংখ্যার সেট।***

**প্রমাণ:-**

ধরি T এমন সকল ধনাত্মক পূর্ণসংখ্যার সেট যারা S এ নেই। ধরি T অশূন্য সেট। সুসামঞ্জস্য নীতি অনুযায়ী T এর তাহলে একটি ন্যূনতম পদ থাকবে। ধরি পদটি a। যেহেতু 1∈S, a>1 আর তাই 0n এর জন্য 1 + 3 + ... + (2n + 1) = (n+1)^2
* P(0) হলে, 1 = (0 + 1)^2 = 1^2 = 1, যা অবশ্যই সত্য
* ধরা যাক P(n) সত্য, অর্থাৎ 1 + 3 + ... + (2n + 1) = (n+1)^2, তাহলে দুই পক্ষে (2n + 3) যোগ করে পাই

বাম পক্ষে: 1 + 3 + ... + (2n + 1) + (2n + 3) = 1 + 3 + .. + (2(n+1) + 1)

ডান পক্ষে: (n+1)^2 + (2n + 3) = (n+1)^2 + 2(n+1) + 1^2 = ((n+1)+1)^2

তার মানে P(n+1) সত্য P(n) এ n এর জায়গায় n + 1 বসিয়ে দেখুন)। 
সুতরাং গাণিতিক আরোহ বিধি বলে P(n) সব স্বাভাবিক সংখ্যার জন্যই সত্য।

বিষয়শ্রেণী:বীজগণিত
অ্যাসোসিয়েশন ফর কম্পিউটিং মেশিনারি

থাম্ব|এসিএম এর সদর দফতর যা ১৬০১ ব্রডওয়ে, টাইমস স্কয়ার, নিউ ইয়র্ক সিটিতে অবস্থিত।

**অ্যাসোসিয়েশন ফর কম্পিউটিং মেশিনারি** (এসিএম বা ACM) হচ্ছে বিশ্বব্যাপী কম্পিউটার বিজ্ঞানের ছাত্র, শিক্ষক, গবেষক ও পেশাজীবীদের সবচেয়ে বড় সংগঠন।  ১৯৪৭ সালে এই সংগঠনটি গঠিত হয়। যুক্তরাষ্ট্রের নিউ ইয়র্কে এর সদর দপ্তর।  প্রায় ৩৫টি স্পেশাল ইন্টারেস্ট গ্রুপের মাধ্যমে এই সংগঠন কম্পিউটার বিজ্ঞানের বিভিন্ন শাখার অধ্যয়নে নেতৃত্ব দিচ্ছে। এসিএম বছরে প্রায় ১২০টি কনফারেন্স আয়োজন করে থাকে। সংগঠনটি প্রতিবছর কম্পিউটার বিজ্ঞানের অসংখ্য জার্নাল প্রকাশ করে থাকে।

## প্রোগ্রামিং প্রতিযোগিতা
অ্যাসোসিয়েশন ফর কম্পিউটিং মেশিনারি এসিএম আন্তর্জাতিক কলেজিয়েট প্রোগ্রামিং প্রতিযোগিতা আয়োজন করে থাকে। যেকোনো বিশ্ববিদ্যালয় পড়ুয়া শিক্ষার্থী এ প্রতিযোগিতায় অংশ নিতে পারে। বিভিন্ন এলাকা ভিত্তিক প্রতিযোগিতা থেকে সেরা দলকে "ওয়ার্ল্ড ফাইনাল" প্রতিযোগিতায় অংশ নিতে দেয়া হয়। বাংলাদেশের কম্পিউটার প্রোগ্রামাররা ১৯৯৭ সাল থেকে প্রতিবছর ওয়ার্ল্ড ফাইনালে অংশ নেবার গৌরব অর্জন করেছে।

## এসিএম প্রদত্ত পুরস্কারসমূহ
* এ. এম. টুরিং পুরস্কার
* ইউজিন লওলার পুরস্কার
* কার্ল ভি. কার্লস্ট্রম আউটস্ট্যান্ডিং এডুকেটর পুরস্কার
* আউটস্ট্যান্ডিং কন্ট্রিবিউশন
* ডিস্টিংগুইশ্‌ড সার্ভিস
* গ্রেস মারি হপার পুরস্কার
* ডক্টরাল ডিসার্টেশন
* প্যারিস ক্যানেলাকিস থিওরী এন্ড প্র্যাকটিস পুরস্কার
* একার্ট-মসলে পুরস্কার
* সফটওয়্যার সিসটেম পুরস্কার
* এল্যান নিউয়েল পুরস্কার
* এসিএম ফেলো
* এস.আই.এ.এম./এসিএম কম্পিউটার সায়েন্স এন্ড ইন্জিনিয়ারিং পুরস্কার
* এসিএম স্পেশাল ইন্টারেস্ট গ্রুপ পুরস্কার

## তথ্যসূত্র

## বহিঃসংযোগ
* acm.org এসিএম-এর মূল ওয়েবসাইট
* এসিএম আন্তর্জাতিক কলেজিয়েট প্রোগ্রামিং প্রতিযোগিতা 

বিষয়শ্রেণী:কম্পিউটার বিজ্ঞান
অ্যাপ্লিকেশন প্রোগ্রামিং ইন্টারফেস

**অ্যাপ্লিকেশন প্রোগ্রামিং ইন্টারফেস** বা **এপিআই** হচ্ছে এক গুচ্ছ ফাংশনের সমষ্টি। এটি একটি ইন্টারফেস যা কোন কম্পিউটার, লাইব্রেরি অথবা অ্যাপলিকেশন অন্য অ্যাপ্লিকেশনকে বিভিন্ন সার্ভিস দেয়ার লক্ষ্যে বা ডাটা বিনিময়ের জন্য প্রদান করে থাকে। সাধারণত সফটওয়্যার প্রস্তুতকারক কোম্পানি এটি তৈরি করে। অন্য কোনো প্রোগ্রাম ঐ সফটওয়্যারকে নিজেদের সাথে একীভূত করতে চাইলে এপিআই এর মাধ্যমে সফটওয়্যারের সাথে যোগাযোগ রক্ষা করে।

## বর্ণনা
থাম্ব|১৯৭৮ সালের চিত্রটি কেবলমাত্র অ্যাপ্লিকেশন প্রোগ্রামের বাইরে, সাধারণ প্রোগ্রামিং ইন্টারফেসে পরিণত হওয়ার জন্য API এর ধারণার বিস্তারের প্রস্তাব দিচ্ছে
কোন অ্যাপ্লিকেশনের এ.পি.আই. -এর প্রধান কাজ হল কীভাবে একটি কম্পিউটার অ্যাপ্লিকেশন বা একজন সফটওয়্যার ডেভেলপারের কাছে ঐ অ্যাপ্লিকেশনের বিভিন্ন ফাংশনের এক্সেস পদ্ধতিকে বর্ণনা করা। এর জন্য ঐ অ্যাপ্লিকেশনের ফাংশনের উৎস কোডে প্রবেশ করার বা উৎস কোডের পূর্ণ ব্যাখ্যা জানার প্রয়োজন পড়ে না। এ.পি.আই. একটি এবস্ট্রাক্ট ধারণা, যেহেতু এটি একটি ইন্টারফেস।

## ব্যবহার
থাম্ব|যদিও যারা API শব্দটি প্রবর্তন করেছিল তারা একটি Univac 1108 এ সফটওয়্যার বাস্তবায়ন করছিল, তাদের API- এর লক্ষ্য ছিল হার্ডওয়্যার স্বাধীন প্রোগ্রাম সম্ভব করা।
কম্পিউটার প্রোগ্রামাররা প্রায় অপারেটিং সিস্টেমের এ.পি.আইকে মেমরি বণ্টন এবং ফাইল প্রবেশে ব্যবহার করেন। বিভিন্ন সিস্টেম ও অ্যাপ্লিকেশন এ.পি.আই-এর সুবিধা দেয়। এদের মধ্যে গ্রাফিক্স সিস্টেম, ডাটাবেজ, নেটওর্য়াক, ওয়েব সার্ভিস এমনকি কম্পিউটার গেমও রয়েছে।

অনেক ক্ষেত্রেই এ.পি.আই. সফটওয়্যার ডেভেলপমেন্ট কিটের সংক্ষেপে এস.ডি.কে-এর, অংশ হিসাবে থাকে। কিন্তু একটি সফটওয়্যার ডেভেলপমেন্ট একটি কিট এ. পি. আই ছাড়াও অন্যান্য টুল, এমনকি হার্ডওয়্যারও থাকে। তাই এস.ডি.কে এবং এ.পি.আই.কে আক্ষরিক অর্থে পরস্পর বিনিময় যোগ্য নয়।

এ.পি.আই-এর জন্য বিভিন্ন ডিজাইন মডেল আছে। মূলত ফাংশন, প্রসিডিউর, ভেরিয়েবল এবং ডাটা স্ট্রাকচার নিয়ে গঠিত একটি সেটের দ্রুত কাজ সম্পাদনের অভিপ্রায়ে ইন্টারফেসের ব্যবহার। এ.পি.আই কীভাবে বিভিন্ন ফাংশনকে কাজ করায় তা প্রোগ্রামারের জানার প্রয়োজন হয় না। এতে এ.পি.আই.-এর কোডকে না ভেঙ্গেও বিভিন্ন ফাংশনের উন্নতি সাধন করা সম্ভব।

## উদাহরণ

* পিসি বা ওস কল ইন্টারফেস
* সিঙ্গেল উনিক্স স্পেসিফিকেশন
* মাইক্রোসফট ইউন ৩২ এ. পি. আই
* জাভা প্লাটফোর্ম , এন্টারপ্রাইজ এডিশন এ. পি. আই
* মাইক্রোসফট উইন্ডোজ ডাইরেক্ট এক্স
* গুগল ম্যাপ এ. পি. আই
* ওয়ার্ল্ড অফ ওয়ারক্রাফ্ট এ. পি. আই

## আরো দেখুন

* ইন্টারফেস

## তথ্যসূত্র

## বহিঃসংযোগ
* এপিআই কী?
* ভাল এপিআই কীভাবে ডিজাইন করতে হয় এবং এর বিষয় কী
* এপিআই কীভাবে লিখতে হয়
* এপিআই এর স্থাপত্য 

বিষয়শ্রেণী:কম্পিউটার সফটওয়্যার
বিষয়শ্রেণী:কারিগরি যোগাযোগ
ওয়্যারলেস্‌ অ্যাক্সেস পয়েন্ট

কম্পিউটার নেটওয়ার্কিং-এ, একটি **ওয়্যারলেস অ্যাক্সেস পয়েন্ট** (WAP), বা আরও সাধারণভাবে শুধু অ্যাক্সেস পয়েন্ট (AP), একটি নেটওয়ার্কিং হার্ডওয়্যার ডিভাইস যা অন্যান্য Wi-Fi ডিভাইসগুলিকে একটি তারযুক্ত নেটওয়ার্কের সাথে সংযোগ করতে দেয়। একটি স্বতন্ত্র ডিভাইস হিসাবে, AP এর একটি রাউটারের সাথে একটি তারযুক্ত সংযোগ থাকতে পারে, তবে, একটি বেতার রাউটারে, এটি রাউটারের একটি অবিচ্ছেদ্য উপাদানও হতে পারে। একটি AP একটি হটস্পট থেকে আলাদা করা হয় যা একটি শারীরিক অবস্থান যেখানে Wi-Fi অ্যাক্সেস উপলব্ধ।থাম্ব|একটি ওয়্যারলেস অ্যাক্সেস পয়েন্ট বাইরে স্থাপন করা হয়েছে
একটি AP একটি তারযুক্ত লোকাল এরিয়া নেটওয়ার্কের সাথে সরাসরি সংযোগ করে, সাধারণত ইথারনেট, এবং AP তারপর ওয়্যারলেস LAN প্রযুক্তি ব্যবহার করে বেতার সংযোগ প্রদান করে, সাধারণত Wi-Fi, অন্যান্য ডিভাইসের জন্য সেই তারযুক্ত সংযোগ ব্যবহার করার জন্য। APs তাদের একটি তারযুক্ত সংযোগের মাধ্যমে একাধিক ওয়্যারলেস ডিভাইসের সংযোগ সমর্থন করে।

বিষয়শ্রেণী:কম্পিউটার নেটওয়ার্ক
বিষয়শ্রেণী:আইইইই ৮০২.১১
বিষয়শ্রেণী:টেলিযোগাযোগ অবকাঠামো
চিনি গাছ

**চিনি গাছ** স্টেভিয়া (Stevia) গাছটির সহজ বাংলা নাম। এই গাছ প্যারাগুয়ের পাহাড়ি অঞ্চলে পাওয়া যায়। এটি লতা গুল্ম জাতীয় গাছ। এর পাতা খুবই মিষ্টি যা চিনির চেয়ে ৫০ গুন বেশি মিষ্টি বলে দাবি করা হয়। এর শুকনো পাতা গুঁড়া করে ব্যবহার হয়। এর নির্যাস চিনি থেকে ২০০-৩০০ গুন বেশি মিষ্টি। এটি ডায়াবেটিস এর কোন ক্ষতি করেনা বরং কমাতে সাহায্য করে। জাপান সবচেয়ে বড় ব্যবহারকারী তারা তাদের মোট চিনি চাহিদার ৪০% এই স্টেভিয়া বা চিনি গাছ থেকে সংগ্রহ করে।
বাংলাদেশে ব্রাক এটি উৎপাদন ও বিক্রয় করছে।

## তথ্যসূত্র

বিষয়শ্রেণী:গুল্ম
বিষয়শ্রেণী:ভেষজ
বিষয়শ্রেণী:ঔষধি উদ্ভিদ
মা (দ্ব্যর্থতা নিরসন)

**মা** শিরোনামের অন্যান্য নিবন্ধগুলো হচ্ছে:

## উপন্যাস
* মা (বাংলা উপন্যাস), আনিসুল হক রচিত বাংলা ভাষার উপন্যাস।
* মা (রুশ উপন্যাস), ম্যাক্সিম গোর্কী রচিত রুশ ভাষার উপন্যাস।
* মা (পার্ল এস. বাকের উপন্যাস), পার্ল এস. বাক রচিত ইংরেজি ভাষার উপন্যাস।

## দিবস
* মা দিবস, বিশেষ দিন।

## ব্যক্তি
* আনন্দময়ী মা, আধ্যাত্মিক সাধিকা
* মা সারদা, আধ্যাত্মিক সাধিকা
* জ্যাক মা, আলিবাবা গ্রুপের প্রতিষ্ঠাতা ও চেয়ারম্যান।

## অন্যান্য
* মা (টেলিভিশন ধারাবাহিক), ভারতীয় টেলিভিশন চ্যানেল স্টার জলসায় প্রচারিত একটি ধারাবাহিক নাটক।
মাইকেল হ্যালিডে

**মাইকেল আলেকজান্ডার কার্কউড হ্যালিডে** (জন্ম ১৯২৫) একজন ইংরেজ ভাষাবিজ্ঞানী। তিনি সিস্টেমিক ফাংশনাল গ্রামার (বাংলায় সাংশ্রয়িক প্রায়োগিক ব্যাকরণ) নামের একটি ব্যাকরণ প্রতিরূপের (মডেলের) প্রস্তাব করেন; ব্যাকরণটি আন্তর্জাতিক প্রভাব ফেলে। ইংরেজি ছাড়া অন্যান্য ইন্দো-ইউরোপীয় ও অ-ইন্দো-ইউরোপীয় ভাষায়ও প্রতিরূপটি প্রয়োগ করা হয়েছে।

বিষয়শ্রেণী:১৯২৫-এ জন্ম
বিষয়শ্রেণী:ইংরেজ ভাষাবিজ্ঞানী
বিষয়শ্রেণী:২০১৮-এ মৃত্যু
বিষয়শ্রেণী:লন্ডন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:এডিনবরা বিশ্ববিদ্যালয়ের শিক্ষক
বিষয়শ্রেণী:ইউনিভার্সিটি কলেজ লন্ডনের শিক্ষক
বিষয়শ্রেণী:পিকিং বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মার্কিন যুক্তরাষ্ট্রে ব্রিটিশ প্রবাসী